text:
YLS Silver Jubilee ropui taka hmang a nih
CCPur: Young Learners’ School (YLS) chun Oct. 8, 2016, 10:30 AM a inthawk khan an School Campusah Silver Jubilee lawmna puithu takin an hmang. Hi huna hin Dr Lal Dena, (retd) Professor, Manipur University & Former Senior Fellow Indian Council of Social Science & Research (ICSSR) Chief Guest in a \hang a, Special Guest in Ms Yesudasi, Foundation Year School a \hang a; Kohran \huoitu, Organisation tum tuma \huoituhai bakah MDCs \henkhat le nu le pa mipui tam takin an uop.
Hun hmasa tieng responsive Bible reading and Invocation Rev. Lalrosiem Songate, M.A., M.Th. in a nei a, Plague hawngna Dr Lalzakung F. Tusing, Retd. Additional Director (Health), Govt. of Manipur in a nei a, Placing of Time Capsule Dr Lal Dena, Retd. Professor, Manipur University in a nei bakah Mr Haulienhlu F. Tusing, Chairman, Managing Board, YLS le Mrs Ramsiemzo Tusing, Principal, YLS han Jubilee Tree phunna an nei a, Jubilee darkhuong vuok a ni a, Students han item chi tum tum inentirna an nei bakah prize semna hun hmang a ni a, Lawmlutna thucha Mr Laldatlien F. Tusing, Member Managing Board in a nei a, Mrs Ramsiemzo Tusing in Principal’s adress a hril a, hun tawp \awng\aina Rev. B.L. Sandam, Local pastor, Lamka ICI in a nei.
Chief Guest Dr Lal Dena in thu a hrilnaa chun, a kum tam ta sienkhawm inchuklai anga a lan ngai zing thu; a lan chuk zing a, a thi hma khat a lan chuk pei ding thu a hril. Student hai chu san neia lekha inchuk dingin an fui a. Students hai chu an thluok Computer thar hlawk ang a ni thu, a tam thei ang tak thluok hmang dingin an fui. Khawvela scientist inlar takel Albert Einstein khawm kha scientist thawkrim em em el a ni a, zan sawt tak tak chen laboratorya hun hmang hlak a ni a, chu khawm chun a thluok 25% chau a hmang niin hril a ni a, mi pangngai chin hin ei thluok 10% chau ei hmang niin an hril a, hlawtlingna dingin thawkrimna chau naw chu hlawtlingna kawitan a um naw thu hrilin student hai chu nasa taka thaw dingin an fui.
Mrs Ramsiemzo chun YLS in tu ngirhmun a tlung theina le inzawmin Teacher lo nitahai le teacher nimek hai bakah Managing Board members le nu le pa hai chunga lawmthu a hril a. Kum 1991 a students 37 chau uma bul \an nisienkhawm tuhin 1935 students umin staff le support staff 70 an um mek ta a, nasa taka hung in\hanglien peiin tuhin school building extension thaw mek a ni a, hi buildinga hin Science laboratory, library, Computer science room, audio visuol room, music room etc. hai a um ding thu le a sawng chung tak chu school auditorium a hmang a ni ding thu a hril bawk.
Guest of honuor Ms Yesudasi (foundation year teacher) khawmin thuhrilna hun hmangin hla a sak bawk. Ms Yesudasi hi YLS Anthem phuoktu a ni nghe nghe bawk a nih.
GNM le FHW inchuk nuom hai ta dingin
CCPur: Directorate of Health Services and Directoate of Family Welfare Services, Govt. of Manipur hnuoia academic session 201617 sunga General Nursing & Midwifery (GNM) le Female Health Worker (FHW) inchuk nuom hai ta dingin Application peklut thei hun a nih. Churachandpura Nursing College a dingin GNM 30 le FHW a dingin seat 40 a um. Inhnikna nei han website: www.manipurhealthdirectorate.in ah application download thei le thu chienglem hriet thei ning a tih. Application form hi Oct. 10, 2017 a inthawk Oct. 13, 2016 chenin peklut thei ning a tih.
HMARTOB meeting
CCpur: October 9, 2016 (Sunday) 1:30PM hin Hmar Martyrs’ Trophy Organising Board (HMARTOB) chun Board Meeting a ko a, OB le Advisers hai khawm \hang seng dinga inhriettir le ngĂȘn an nih. Meeting neina hmun ding Pu Samson Hrangchal, President HYA Rengkai Branch chengna In a nih.
Lok Adalat le Traffic Courtah Rs. 31,050/
CCPur: National Legal Services Authority le Manipur State Legal Services Authority hai enkaina hnuoiah Churachandpur District Legal Services Authority chun zanikhan Chief Judicial Magistrate (CJM) Court hmunah One Day National Lok Adalat le CCPur khawpui sung hmun hran hranah Traffic Mobile Court an buotsai. Traffic Mobile Court thawnaa Motor Vehicle Act bawsietu mi 108 man an ni a, mana um haia inthawk fine Rs. 14,250/ an hmu. Lok Adalata chun case pakhat chau relfel a ni a, hi taka hin Rs. 16,800/ recovered a ni a, a pahnia belkhawm chu Rs. 31,050/ a nih.
SDDC inrawinain Public Awareness nei
CCPur: Zani zingkar 7:00AM khan SYC Hall, Saikotah Saikot SubDivision Demand Committee (SDDC) hmalaknain public awareness nei a ni a, hi huna hin mipui 500 chuong an fekhawm. Fekhawm hai lai hin fiela an um angin VA, HSA, HYA, HWA,YMA, MZP, MWA, Val Upa, SDP le SLA hai khawm an \hang. Hi huna mipui fekhawm hai chun SDDC hmalakna full support an pek thu vawi thum an khekpui a; hmatieng peiah SSDC hmalakna an thlawp pei ding thu le inrawntlangna nei zawm pei \ha an ti thu an hril. Thutlukna chu siem a ninaw a, Division sunga khaw tum tum haia Public Awareness neizo a ni huna thutlukna siem chau dinga remti a nih tiin zanita SSDC in thusuok a siema chun an ziek. SubDivision chungthua Govt. process fe mek chungthu Pu Timothy Z. Zote, Chairman, SSDCin mipui fekhawm hai hmaah hrilin report a pek.
SSDC in Sept. 23, 2016 nia Manipur CM le Dy. CM hai kuoma DC, CCPur fethlenga Memorandum an peka an thil phut hai sukpuitling dinga dateline an siem chu Oct. 15, 2016 a ni a. Hi hun chena an thil ngen sukpuitling pek an ninaw chun Committee hmalaknain Bandh le nuorna chi hran hran an \an ding thu an lo puonglang ta a nih.
Tribal Martyrs hai kuong lem zalna b<k a kang
CCPur: Zani zingkar dar 3 vel khan Hiangtam Lamka, CCPura Tribal Martyrs hai inzana le s<nna programme hmang na hlak Tribal martyrs hai kuong (coffin) lem inzalna chu meiin a kang a, kuong hai le a siena hmun chu a kangsiet vawng a, mipui in\hungkhawmna \hungna le hall chung hai ruok chu a kang nawh. Kangmei suok nasan le ienganga hung kang el am a nih ti hriet a ni nawh.
Hi thiltlung le inzawm hin JAC Against AntiTribal Bills (JACAATB) chun zanikhan emergency meeting neiin, zantieng 16PM inkar sung a dodalnaa bandh thaw dinga an rel angin zani zantieng dar 1 a inthawk dar 6 chen khan bandh thaw a nih.
Police chun hi kangmei suok le inzawm hin FIR No.49 (10) 2016 CCPPS U/S 435/436/34 IPC an registered bakah SDPO Thanlon le SDPO/CCPur hai inrawinain Police han zanikhan a hmuna fein thil umdan an enfel.
Acts Community in bufai an pek
CCPur: Hun iemanichen liemtaa inthawk natna in a tlakbuok leia tuolsuok thei loa khumbeta zal Mr Lalhmangai of Rengkai chu zani hmasa khan Acts Community pawlin an va kan a. Inkhawmna an neipui zoin an fakfawm dingin \hangpuina thil Bufai iemanizat an pek. Tv. Lalhmangai hi natna leia sin khawm zawng thei talo, a pu putar in a umpui le enkawl a nih.
Congress Party sungah inlungruolnawna a um nawh, Congress zawm nuomhai ta dingin kawt lien taka hawng zing a nih: Gaikhangam
Imphal: First State Level SubJunior Swiming Competition, 2016 chu zanikhan Modern College Swimming Pool, Porompat, Imphal Eastah khuollien ni pumin Gaikhangam, Deputy Chief Minister in a hawng.
Hi Swimming Competiton hi Modern College Swimming Development Committee in Manipur Swimming Association leh inhrietpawa an huoihawt a nih. Soram Sunil, Mayor, Imphal Municipal Corporation,K. Radhakumar Singh, Commissioner (Revenue, Works, Information & Public Relatins le Dr Laishram Deben, Director, JNIMS hai Guest of Honour in an \hang a, Dr K. Biren Singh, Principal, Modern College and Chairman, Modern College Development Committee functional President in an \hang.
Gaikhangam in hi huna thu a hrilnaa chun, tui inhlieu hi Game el chau a ninaw a, health education pakhat a ni bakah hnungzang na ta dinga therapy \ha tak le inthuokna tienga harsatna neihai ta dinga \ha em em el a nih tiin a hril. A hril peinaa chun, Cognress Party sungah inlungruolnawna a um naw a, Congress party a lut nuomhai ta dingin kawt lien taka hawng zing a nih. Nongthombam Biren in Congress party a suoksan hin kakhawk nei naw nih. O.Ibobi Singh CM nina hnuoia Congress MLAhai inkarah in\hena, inremnawna le lungawinawna a um naw a, inthuruol tak le pumkhatin an um a, tuta hnung chu Congress MLAhai lai inban le party suoksan um tanaw nihai tiin a hril.
Driver le Peon sin
Imphal: Directorate of AYUUSH, Govt. of Manipur hnuoiah Contract basis in Driver post 3 le Peon post 4 a ruok. Application form October 1015, 2016 inkar sungin Directorate of AYUSH, Lamphelpatah lak thei le fill up zovin hi Directorate a hin Oct. 1317, 2016 inkar sungin peklut thei ning a tih.
MLA pahni In an khekkhum
Imphal: Zanikhan JCILPS Women Wing Volunteers han Wangkhei A/C MLA Elangbam Chand le Khurai A/C MLA Ng. Bijoy chengnain hai ILPS le inzawmin an va khekkhum nawk. Volunteers han hieng MLA pahnihai hi ILPS le inzawma bill pasi a ni theina dinga an hmalakna nasa lema thaw dingin an ngen. CM, O.Ibobi Singh chun Bill chungthua hin JCILPS \huoituhai an hmupui tawl a, an ngaidan le dit dan hai a hriltlangpui.
Nonlocal 36 an man
Imphal: Zani hmasa zan dar 9:30 vel khan JCILPS Volunteers han Nonlocal mi 36 an man nawk. Mana um hai hi Kamrup District, Assam mi, Churachandpur a In bawla sin thaw dinga contractor C.C. Kanto in a hung \huoi an nih. NH2 (ImphalDimapur Road) a Sangakpam hmuna an chuongna Winger motor pahni sukchawla an lo man niin ei thu dawngna chun a hril.
Police ASI a thisaa hmu
Imphal: Manipur Police Department hnuoia Assistant SubInspector (ASI) sin thaw lai Helmang Helminlun Gangte, s/o Kaikholal Gangte (36) of Monglianphai, Churachandpur district chu October 7, 2016 khan Royal Lodge, North AOC, Imphalah a thisaa hmu a ni a, a ruong RIMS Morgueah postmortem thaw zo a ni hnungin a sunghai kutah pek a nih.
HYA Shillong JHQ \huoitu thar
Shillong: Zanikhan Hmar Inpui Meghalaya region inrawinain kum 201618 sunga HYA Joint Hqrts \huoitu thar ding thlang an ni a. Hi huna hin Branch tina inthawk le Organisation hran hrana inthawk palai an fekhawm. Thlang hai chu President: Pu Ramhninglo Inbuon Shillong; Vice President: Pu Khawlien Nampui, Jowai; Secretary: Pu Simeon Sungte, Shillong; Assistant Secy: Pu Lalruotkim Pangamte, Khaddum; Finance Secy: Nk Angelyn Ramneichieng Songate Shillong; Treasurer: Nk MaryJones Lalhmunsiem Buongpui, Shillong; Secy Info&Pub: Pu L Parlien; Secy Arts & Culture: Tv. RC Khawbung le Secy Games & Sports: Tv. Joel Zodinglien hai an nih. Inthlang zo hin intiemkamna inneitir nghal an nih.
Ni 68 zet bu a nghei hnungin a thi
Hyderabad: Andhra Pradesha nuhmei tleirawl kum 13 mi Aradhana an ti chun an sungkuoin malsawmna an dawng theina dinga ni 68 zet bu a nghei ‘Chaturmas’ a nei hnungin a thi. Rangkachak le incheina thila sumdawngtu a pa Laxmichand Sansadiya chu tulai hnai khan a sumdawngna kawnga nasa takin a tlase a, Chennaia um thiempui (priest) pakhatin an inhmangna po po hmu let nawk le malsawmna/vangneina an dawng theina dingin an naunu chu ‘Chaturmas’ inthawtir dingin thurawn a pek a. An thiempu in a ti angin Aradhana hin chawlkar 10 sung bu ngheia ‘Chaturmas’ a thaw hnungin a bunghei hi Oct. 3, 2016 khan a chawlsan a, Chaturmas hlawtling taka neizo a ni lawmna ‘Paarana’ khawm ursun takin an hmang nghe nghe a, hi huna hin Telangana minister Padma Rao khawm a \hang nia hril a nih.
Amiruokchu Aradhana hi a taksa chau taluo (dehydration) leiin inrang takin hospital panpui a ni a, sienkhawm ni tam tak bu a nghei lei hin a Kal pahni hai chu a suksiet vawng leiin damzo lovin a thi ta a nih. Aradhana thina thua hin Child Rights Association chun Policeah case siemin a nu le pa hai chunga action la dingin an ngen.
VAWISUN THUPUI
Pathien chu buoina Pathien a ni nawh a, inremna Pathien a ni lem sih a. Mi inthieng kohranhai po poa ang hin.
I Korinth 14:33
Editorial: Natna hri
Khawvelah natna hri chi tum tum nasa takin an leng a. Hieng natna hri chi tum tum hai laia \henkhat hi chu ei ramah inleng ve dingin ei ring ngai nawh. Amiruokchu, mihriemhai changkangna, hmasawnna, in\hanglienna le hausakna hai leiin rambung tum tuma chenghai chu Vuongna, Rel, motor le Lawng hai hmangin ei infepaw ta zing leiin natna hri inkaisawng thei chi hai chu ei inkaisawng zung zung el ta a nih. Ramsa le vate, thilhring, industry, factory, sik le sa, global warming ei tihai lei khawmin natna hri chi tum tum hai hi a hung suok thar pei bakah; fak le dawn, hawp le hmuom insum zo naw leiin natna hri chi tum tum a hung suok pei bawk niin an lang. Natna hri hi dovin na lo dingin lo inveng hlak inlakhawm ei dang zo tak tak naw a, ei inveng hne naw bawk leiin natna hri suok thar hai khawm hi ei lan vawi ve pei ding a nih.
Ieng rak lova ei ngai hritlang natna hri tak ngiel lakah khawm ei inveng hne naw a, a kum tluonin hritlang natna khawm hi ei invawi tawl el ta chu a nih. Ei taksa, ei sil le fen, ei bur le bel, ei puonthuo le ei insung hai sukfai inlakhawm ei in huongsung, ei kawtthler, ei nullah le ei lamlien hai \awp taka a um sung hin chu hriltlang natna hri el chau ni lovin natna hri dang dang ei invawi zing el ding chu niin an lang. Tulak tak lem hin chu ei Churachandpur town sung a \awp zuol a, hriselna ruol an kuo nawh.
Thokang, ran, ramsa, bal le \awp leia natna hri hung inleng hlak Dengue, Japanese Encephalitis, Chinkungunya, Malaria, bird Flu le Swine Flu natna hri hai khawmin ei ram hi an kiengsan thei tanaw a, ei ni lai an cham zing el ta a nih. Churachandpur district ngei khawm khawsik natna hri Malaria le Japanese Encephalitis natna hri han a min kiengsan ta naw a, a natna hri ei invawi chau ni lovin ei thipui ta a nih. Mihriem hringna chen a lak tlat leiin ei ta ding chun hieng natna hrihai khawm hi natna \ium an ni leiin ei inveng fimkhur chu ei thaw ding makmaw a nih. Inveng a pawimaw ang bawkin insukfai a \ul leiin faina tiengpang hi uor zuol thei seng inla nuom a um.
Tulai hin khawsik natna hri chikhat Dengue natna hri an leng mek a. Imphal West District huop sunga Thangmeibandbiel huop sungah Dengue natna invawi mi 19 an um ta ti hrietchieng a ni bakah hi natna hri pai ni dinga ringhla kai khawm an la um. Chun, Tamenglong district a khawm Dengue natna invawi mi pahni an um ti hmusuok a ni ta bawk. Hi lei hin tuchena Manipur a Dengue natnahri invawi hmusuoka um chu 21 an tling tah. Hi natna hri invawi ni dinga ringhla \henkhat thisen test dinga hmalak mek a ni a, hienghai lai hin Dengue natna hri pai an la um ngei ring a ni leiin Dengue natna invawi hi an la hung pung belsa ngei ring a um.
Dengue natna hri hi kum 2007 khan Chandel district sunga Moreh ah hmusuok \an a ni a, kum 2008 khan Churachandpur districtah Dengue natna invawi hmusuok a hung ni nawk a, Japanese Encephalitis natna hri hi hung inleng naw nih ti thei a ninaw leiin ei thei dan ang anga Dengue natna hri lakah hin ei lo inveng ve thil\ha ning a tih. Tu kum ngei khawm Japanese Encephalitis natna hri leia thi mi 4/5 lai ei um a ni kha!
Ei state sawrkar khawmin dengue, Japanese Encephalitis le Chinkungunya natna hri inleng hi a ngaipawimaw leiin a natna hri hung inlang dan le inenkawl dan ding tuolsung nitin Chanchinbu haia khawm a hung insuo a, advertisement mei mei tia ngaitha el lova tiem ngei ngei hlak ding a nih. Hieng natna hri hai hung inlang dan \henkhat chu, khawsik, mitkho na, taksa na \hem\hum, ru inchuktuona na le kham, vun natna hung inlang hai bakah hnara thisen suok le hani inthi tihai chen an umtir thei. Thokang in se tir lo, Paracetamol fak, Aspirin, Brufen etc hai fak lo ding a nih.


c: text/html

text:
1. THUHMAHRUAI
Vawiina kan zir tur hi mi țhenkhat chuan, an lo helh leh mai thei. Hmanniah
pawh Bible Lehlin fuh tâwk lo deuh siam țhat a ngaih thu ka sawi kha. Mi pakhat
chuan, “Mizo Bible sawichhia, Kohhran do, Kohhran khei leh kher, Kohhran
chhiatna lai zawng char char” angah min lo puh a. “Kohhran ațanga chhuak a, Pâwl
dang din turin min ti hial” nia mawle!!!
Bible Lehlin țha ber pâwla ngaih, KING JAMES VERSION 1631 (KJV 1611
Reprint)-ah khân, “UIRÊ RAWH” (Ex.20:14)
tiin an ziak kuau mai!!! An tihsual hrechhuakin, Bible chu an la-khâwm a, an hâl
deuh vek a! Mahse, pawi a khawih nasa hman hle. Tun thlengin hmuh tur ala awm
bâkah, mi tam takin, kha Bible (KJV 1631) kha “UIRÊ BIBLE,” “MISUAL BIBLE,”
“MISUAKSUAL BIBLE” (Adulterous Bible,
Sinner’s Bible, Wicked Bible), tiin, diriam takin an ko nawmnah phah a ni.
Bible diriamtute leh ko nawmnahtute hi pawng huat ngawt chi an ni lo. A
bulpui leh a chhan ber zâwk chu, KJV 1631 Chhuahtu (Publisher)-te thiam loh a
ni tlat alawm. Engah nge, “Uirê rawh” tia an lehlin (dah) teh rêng ni? Lehlin
sual leh lehlin dik loh hi a pawi a ni!
2. HANG THEM NOT LET THEM GO!?
Thawnthu-a an sawi țhin kha kan la hre âwm e. Governor chuan, Rûkrûk
leh Tualthah thu-a an man, an khaihlum tur zinga, a Unaupa chhanchhuah tumin,
Thirhrui, “HANG THEM NOT, LET THEM GO”
(Khaihlum lovin, chhuah zalen rawh u) tih chu ziakin, a thawn tir a.
Thirhrui Thawntu chuan, “comma” (,) inziakna lai chu a lo copy sual a, “HANG THEM, NOT LET THEM GO” (khaihlum
rawh, chhuah zalen suh) tiin a thawn ta a. Roreltu-in Governor thirhrui a lo
hmuh chuan, thupêk angin misualte chu a khaihlum ta a ni. Comma (,) awmna lai
tur a dik loh avângin thil pawi tak, thihna hial a thleng ta a ni!
Kan ramah hian, Kristian inti-te zinga rin-hranna hrang hrang leh
Liberal theology (Bible dal taka pawmna) a awm tam viau-na chhan hi, kan Bible
Lehlin chiang tâwk lo, ngaih-sual theih tur, ngaihbelh sual leh kalsual-pui
theih tur awm nual hi a chhan bulpui ber a ni thei ang em? tih hi Zawhna
pawimawh tak a ni.

robotstxt: allowed

filter: keep


text:
19. Zawhna : Tûnah
hian Judate chuan Messia chu an la beisei reng ang em?
Chhanna : An
beisei a ni mahna. Persia sakhua rin dân ang deuh a Messia lo kal tûr an beisei
laiin Isua kha a lo piang a, kum A.D. 6 vêl khân a ni âwm e. Judaism sakhua
siam ṭhatna hna rawn thawk a, a rawngbâwl dân chu chanchin ṭha ziaktu mi
palite’n an sawi ṭeuh mai. “Hman laia mite chuan, ‘Chuti ang khati angin tih
tûr,’ an ti a; kei erawh chuan ka ti a che u...,” tiin zirtîrna danglam tak a
chhâk chhuak a ni. Chu Isua chu amah zuitute chuan Messia ngei a niin an pawm
a, amah pawhin Messia niin a inchhal bawk a. Mahse Pharisaite leh Sadukaite leh
anmahni zirtirna hnuaia awmte chuan Isua chu Messia ni theiin an ngai lo.
Isuan amah thing kawkalha
an khenbeh tûr thu leh a thih tûr thu a sawi a, “Kei, lei ata khaikânin ka awm
chuan, mi zawng zawng ka hîp ang,”(Joh. 12:32) a han tih te chuan Messia a nih
an ring lo deuh deuh a. “Messia,” tih hi Hebrai ṭawng a ni a, Grik ṭawng chuan,
“Krista,” an ti a, “Hriak thiha,” tihna a ni âwm e. Anni chuan Isua chu Messia
(Krista) lo kal tûa an nghaha chu ni theiin an hre lo a, an hnial bap bap mai
a. “Dân lehkhabuah te pawh Krista chu chatuana a awm tûr thu ziak a ni vek
alâwm,” an ti tlat a ni (Joh. 12:34; Isaia 9:7; Sam 110:4; Ezek. 37:25; Dan.
7:14).
Chutichuan Isua chu Krista (Messia) ni tûra an ngaih loh
avângin Messia lo kal hun tûr chu an nghâk reng a. An hmêlmate’n Jerusalem kulh
te an tihchhiat hnu daih khân Messia chu a lo kal dâwn hnaiin an hria a, chutih
laiin Kristiante pawhin Messia (Krista) lo kal lehna (lo kal vawi hnihna) an la
nghâk mêk bawk a. Hetih lai hun vêlah hian Europe khawmualpuiah chuan indona a
thleng fo a, Juda mite chu indona tuar nasa ber an niin an sawi ṭhin. Ram hrang
hrangah an tlân darh a, Messia an beiseina chu a lian hle. Heti anga indona
avânga Juda mite’n harsatna namen lo an tuar lai leh chhandamtu tûr Messia
beisei êm êma an nghah lai hian “Messia ka ni,” lo inti tawk tam tak an
awm ṭhin a; chûng zîngah chuan Smurna khuaa piang (A.D. 1626) Shabatai Zevi chu
a rawn lâr chhoin zuitu pawh a ngah hle.
Chhandamtu Messia an nghahhlelh êm avâng chuan a lo thlen
hun tûr chu an chhût sup sup a, an chhût chhuah dân chuan kum 1666 A.D. a
ni. Judate chu kum 1666 A.D-ah chuan Jerusalem khawpuia hruai khâwm tûrin an
inngai a, an ring êm êm mai a ni. Mahse kum 1666 A.D a lo thlen meuhah chuan
Jerusalem-a lût ta lo chuan Constantinople lamah a kal ta daih mai a ni. Judate
beiseina zawng zawng chu a thlâwn leh zo ta a ni.
20. Zawhna : Kristiante’n
Krista lo kalna chungchang thuah hian beisei ve dân an nei em? A lo kal hun tûr
chhût vena an nei rêng em?
Chhanna : Nei e. An chhût chhuah dân chuan Mosia lehkhabua khawvêl siam
zawhna kha Dr. Livefoot-a leh James Ussher-a te chuan October ni 23/26 B.C.
4004 niin an sawi a. Petera lehkhatawnah khân, “Lalpa tân ni khat chu kum
sângkhat ang, kum sângkhat pawh ni khat ang,” tia a lo sawi âng khân (2 Pet.
3:8) Pathianin ni ruk chhûngin thil engkim a siam zo a, ni 6 chu kum sângruk
angin an chhût ta a. Chutia anga chhût chuan B.C. 4004 leh A.D 2000 chu kum
6000 a lo tling a, kum 1994 October ni 23/26 chu kum sâng lalram lo lan hun
niin an ruat chiah a. He kum sâng lalram lo thleng tûra an nghah hi an lo hmuak
nasa hle a ni awm e, a hun leh ni a lo hnai tial tial a, khawthlang lam ramah
chuan mi ṭhenkhatte phei kha chuan special cake te pawh an lo siam lâwk ṭeuh
mai a ni âwm e. Mahse a hun leh ni 23 October, 1994 a lo thlen meuh chuan
khawvêl chu danglamna rêng awm loin an kum sâng lalram chu a lo thleng ta si lo
a, a reh vung vung ta mai a. A tûk tûk leh lawk ni 26 October pawh chu engmah a
ni ta chuang si lo a. An beiseina pakhat chu a thlâwn leh ta.
Beiseina dang an la nei, mi tam tak beiseina thlâwn tawh mah
sela, beiseina dang a la awm a ni. Nostradamus-a, America ram zâwlnei ang
hiala mi ṭhenkhatte’n an ngaih chuan hma lam huna thil lo thleng tûr a hriat
lâwk theihna dârthlalang mûm khai aṭangin Adolp Hitler-a chanchin tûr pawh a
sawi lâwk dik thlap niin an sawi a, a thil hrilh lâwk tawh rêng rêng chu thlêng
dik lo a la awm lo hialin mi tam tak chuan an sawi a ni. Nostradamus-a chuan a
hrilh lâwk dân chuan kum 1999 thla 7-naah khawvêl a tâwp ang a, kum sâng lalram
chu Krista hoa din tûr niin a sawi a ni awm e. Mahse chu pawh tûnah hei kum
2000 chuanglai khawvêl chu a kal ngaiin a kal leh ta. Kum 1999 July thla a han
pelh leh hnu khân Kristian tam takin, “Lalpa lo kal leh hun tûrah tu mahin a ni
leh a hun tûr sawi lâwk theih a nih lohzia, ‘Pa chauh lo chuan, Vâna Vântirhkoh
pawhin, Fapa pawhin an hre lo’ tih a ni a, hriat kan tum phêt hi kan ti dik lo
a ni. ‘Kum 2000 aia rei ka thang lo ang,’ a ti chauh a nih kha,” an ti a.
Mahse, ‘Kum 2000 aia rei ka thang lo ang’ tih ziak hi Bible-ah kei chuan ka la
hmu ve hauh lo mai, vawi thum vêl Thuthlung Hlui bung bul ber aṭanga Thuthlung Thar
bung tâwp ber thlengin ka chhiar chhuak ve tawh a, Apocripha bu nen lam.
Chutichuan tûnah chuan mi tam tak chu an beidawn tawh hnuin
a la beidawng ve lo chu tam tak an la awm cheu tho a ni. Chûng mite chuan Bible
bung leh châng khawii lai lai emaw ṭanchhanin Messia (Isua) lo kal leh
tûra ngaiin beisei takin an la nghak fan fan a, ṭâm leh hri lêng ilo te, indona
thâwm thang vêl te leh thu mak pui pui an han hriat thar deuh apiangin, “Isua
lo kal hnaih tawhzia tilangtu a ni,” an ti zêl bawk a ni.
21. Zawhna : A
nih loh leh, a lo kal leh tûr thu hi Bible bung leh châng tam takah a ziak si
a, chu chu nangin eng nge i ngaih dân le?
Chhanna : Bible-in Isua a lo kal leh tûr thu a ziak hi hmun 1850 laiah a awm
a, chu chu tak takah lo pawm ve dâwn pawh ni ila, a lo kal leh tak tak anga
ngaih theihna tûr pawh Bible aṭang thoin chhui theih a ni a, Bible-in Isua hi a
lo kal leh tûr thu a sawi dik a nih chuan, a lo kal daih tawh pawh a tih theih
ve bawk a ni.
22. Zawhna : Isua
khân thu a hrilh ṭhin lai khân, “ I lo kal lehna leh khawvêl tâwpna
chhinchhiahna chu eng nge ni ang, min hrilh rawh,” tiin zawhna an pe a (Matt.
24:4). Isua chhânna kan hmuhah chuan, “He ram chanchin ṭha hi hnam zawng zawng
hriattîirna tûrin khawvêl zawng zawngah hrilhin a awm ang; chu mi zawhah chuan
tâwpna chu a lo thleng ang,” a ti a (Matt. 24:14). Tunah hian khawvêl ram
kilkhâwr ber ber pawh ram chanchin ṭha chuan a luh chilh kim ta viauin
Kristiante chuan an hria a, Isua pawh hi a lo kal ṭêp tawhin an ngai a ni.
Chuti ni sela, nang lahin, “A lo kal tawh anga ngaih theihin Bible-ah a ziak ve
bawk niin i sawi bawk si a, a inkâwlkalh hle mai a!
Chhanna : A ni khawp mai ti rawh. Engpawh ni sela, “... Hnam zawng zawng
hriattîr tûrin khawvêl zawng zawngah...,” tih a ni a; hei hi hriat chian ngai
lai pakhat a ni tlat mai.
“Hnam zawng zawngah hriattîrna tûrin....,” tih kha Israel
hnam zawng zawng, hnam 12-teah ngaih tûr a ni a, “.....khawvêl zawng
zawngah....,” tih te pawh hi Israel ram khawvêl zawng zawng a sawinaah
khuan ngaih bawk tûr a ni. Hnam dang a kâwk tel ve lo e, a chhan chu,
“...Mihring Fapa a lo kal hmain Israel khuate chu in fang chhuak lo ang,”
a ti tlat si alâwm (Matt. 10:23).
23. Zawhna : Chuti
chu a va buai ta ve? Ngaih dân tûr hriat thiam a har dâwn tlat tain ka hria.
“Khawvêl,” a tih chu Israel ram chauh a ni tih chiang lehzuala hriat theih dân
a awm em?
Chhanna : Awm
teh rêng mai. Chiang taka hriat theihna a awm a ni. Heti angin:-
Pakhatnaah chuan, Isuan a zirtîr sawmpahnihte a tirh chhuah
lai khân (Matt. 10:5; Marka 6:7; Luka 9:2) heti hian thu a chah a; “Jentailte
kawngah kal suh ula, Samari mite khua rêng rêngah pawh lût suh ang che u;
amaherawh chu Israel hnam berâm bote hnênah chuan kal zâwk ang che u,” tiin
(Matt. 10:5-6). Helai thu hi uluk taka chhût tûr a ni. Israel ram pâwn lam an
dai vaih chuan, Israel ram a ni tawh lo a, mi ram a niin hnam dang, Jentai-lte
ram a nih tawh avângin Jentail-te kawng an rah a ngai lo thei dâwn lo a, chu
chu Isuan a remti lo a, “Jentailte kawngah kal suh u,” a ti a ni. Tin, Samari
mite hi hmasâng huna Juda hmeichhia hnam dang pasala neite thlah kal zêl kha an
niin an sawi a, Judaho chuan an ten hle a ni. Chuvâng chuan an khuaah pawh
Isuan lût lo tûrin a chah a ni. Hei hian Isua thu sawia, “Khawvêl zawng
zawngah...,” a tih khân a huam zau lohzia a tilang a ni.
Pahnihnaah chuan, Isuan Tura leh Sidon bial te
a fan lai khân hmeichhe pakhat chuan a fanu ramhuai man tidam tûrin a ngên a
(Matt. 15:23-27); he hmeichhia hi Marka chuan Grik mi nia a sawi laiin (Marka
7:26-28). Matthaia chuan Kanaan hmeichhia niin a sawi thung a (Matt. 15:22),
Israel mi chu ni chiah lo mah sela, Grik leh Kanaan hnam chu thlahkhat tho chu
an ni e. Heta Isua chhânna han en hian hnam rilru a pu lian hle a ni tih a lang
thei. “Israel hnam berâm bo hnênah lo chuan tirh ka ni lo e,” tiin a chhâng a
ni (Matt. 15:24). Mahse hmeichhia khân a ngên ngawl ve hle a, a ûm zui zêl a,
Isua chuan, “Fate chhang lâksak a, uite hnêna paih chu, a mawi lo e,” a han ti
leh ngat a (Matt. 15:26; Marka 7”27). Hetah hian Judaho rilru chu Isuan a thai
lang chiang hlein a hriat theih âwm e. Judaho chuan Jentail mi chu Uicho ang
lekah an ngai tih a lang reng a ni. He thu hian chanchin ṭha hrilhna tûr atân
hian Isua lo kal leh hma chuan Israel ram leh Israel hnamte chauh a huaptîr rih
a ni tih a lang chiang hle bawk a ni.
Pathumnaah chuan, “Kaisara Augustan khawvêl zawng zawng
hming ziak tûr thu a pe a,” tih Bible-ah kan hmu leh a (Luka 2:1). Kaisara
Augusta chu Rom ram lalber (Emperor) hetih hun B.C 6 vêl lai hian a ni a, hetih
lai huna ram awp zau ber chu Rom hi an ni mai thei a. Rom lalber chuan a ram
awp chhûnga chêngte chhiarpui (Census) bei tûrin thupêk a chhuah ni ngei tûr a
ni. Rom lalram ropui lai ber a ni a, he mi hun hma hian Greece lalram chu a lo
ropui hle tawh a, lalber Alexander Liana chuan India ram pawh rûnin a lo han
hneh tawh a ni. Chu mi hma lehah chuan lalram ropui tak Media leh Persia hnam
hotu lalber, Lal Ahasuera a lal laiin India ram hi an lo han awp tawh bawk a ni
tih Bible-ah ngei pawh a lang nghe nghe a (Estheri 1:1). He mi thu vek hi
Apocripha bu lamah pawh kan hmu thei bawk a (Esth. 1:1). Apocrifa bu lamah
chuan lalber Ahasuera hming hi “Artezerzia” tia dah a ni a. Greek ṭawngin
B.C120 dâwn vêlah lehlin a ni.
Chutih
hun lai deuh tawhah chuan hêng lai lalram lo dingte hian India chu an lo hre
bel tawh a nih si chuan, B.C. 6 - 4 vêla Isua pian hun laia khawvêl zawng zawng
huapa chhiarpui an neih chu Indian History lamah te a va lang ve si lo ve, kan
tih chuan, hetih hun laia an khawvêl chin chu Rom ram awp chin chauh a ni a,
khawvêl pum lem (Globe) a khawmual kan hmuh zawng zawng hi chu a huap zo lo
nasa tih a lang reng a ni; hei hian an khawvêl sawi hi a zîmzia a tilang chiang
hle a ni.
Palinaah chuan, khawvêl zawng zawng chu Nova hun laia tuilet
chuan a chîm a, tlâng sâng zawng zawng pawh tuiin a khuh zo vek anga an sawi hi
(Gen. 7:19-24; 2 Pet. 3:6) khatih lai huna khawvêl an sawi kha a zau lo hle a
ni tih hriat a ngai leh a ni. Khâng lai ram, Asia Minor vêl khu khawvêla hmun
hniam ber ber lai a ni a, Tuipui Thi (Dead Sea) phei chu khawvêla hmun hniam
ber a tling hial a, tuifinriat zâwl tâwk aia hniam zâwk a ni nghe nghe a,
chuvângin tuilêt chuan khûng lai ram chu a chîm pil hma hle ang tih a rin theih
nghal a ni. Chuti chu a nih avângin he tuilêtin khawvêl pumpui chîm ang hiala
Bible pawhin a sawi hian hetih hun laia an khawvêl sawi hi a zim hle a ni tih a
tilang a ni.
24. Zawhna : “Mihring Fapa a lo kal hmain Israel khuate in fang chhuak lo ang?”
(Matt. 10:23; Tirh. 1:4; Luka 24:49) a lo tih ve bawk si chuan, Mihring Fapa
Isua lo kalna chu eng hun lai kha nge ni ta ang le?
Chhanna : Isua
chu thing kawkalha khenbehin a thi a, an phûm a, a tûk thum tûkah a tho leh tih
Bible-ah kan hmu a. Chutah mi tuteemaw hnênah a inlâr ṭhin a, chu mi hnu chuan
Vâna a lâwn tâk thute chu chanchin ṭha buah kan hmu hlawm a ni; a tak tak a ni
emaw, ni lo emaw chu thu hran ni sela.
Chutichuan Vâna a lâwn hnu
khân a lo kal leh ta a, a lo kal lehna chu Thlarau Thianghlim a lo thleng a,
chu chu a lo kal lehna anga a sawi dân pakhat chu a ni.
25. Zawhna : “...Vâna a chho in hmu ang bawk hian amah ngei
hi a lo kal leh ang,” tiin ziak a ni si a (Tirh. 1:11). Vâna a chho lai kha an
hmu ngei niin a lang a (Tirh. 1:9; Luka 24:51; Makr. 16:19; Sam 68:24), a lo
kal leh hunah chuan, Paula chuan, “Lalpa ngei chu aû thâwm nên,
Vântirhkoh chungnung ber aw nen, Pathian tawtawrawt ri nên Vân aṭangin a lo
chhuk dâwn si a,” a ti tlat mai a. Isua lo kal leh tawh ni se, chûng au thâwm
te, tawtawrawt ri te chu hriat a nih thu Bible-ah pawh a va sawi si lo ve le?
(1 Thes. 4:16).
Chhanna : A dik alâwm. Aû thâwm te, Vântirhkoh chungnung ber aw te,
Pathian tawtawrawt ri te nên lo kal tûrin a sawi ngei a. A hre tûr chi chauhin
an lo hria a ni ang e. Vâna a chho lam pawh kha âu thâwm nên, tawtawrawt ri nên
tho asin a chhoh ni.
“Pathian chu âu thâwm nên a chho a,
Lalpa chu tawtawrawt ri nên
a chho ta e,” (Sam 47:5) tiin Bible-ah vek a ziak a, khati anga lo ziak diam si
kha Vâna a chho lai hmutute’n âu thâwm leh tawtawrâwt ri an hriat thu pawh an
sawi chuan loh kha! Chanchin |ha bu pahnih Marka leh Luka ziakah te, Tirhkohte Thiltih
buah te chuan an hmuh reng laia Vâna hruai chhoh a nih thu an sawi a, chu pawh
chu ziak dangah,
“Aw Pathian, i kal laite an
hmu a,
Ka Pathian, ka Lalber hmun
thianghlima kal laite chu,” tiin a lo sawi daih tawh a ni (Sam 68:24).
26. Zawhna : A
nih leh zirtîrte khân Isua kha, “I lo kal lehna leh khawvêl tâwpna
chhinchhiahna chu eng nge ni ang?” tiin an zâwt a (Matt. 24:4). Amah Isua
chu a lo kal leh tawh angah lo ngai ta phawt ila, “Khawvêl tâwpna,” an tih tâk
mai kha a lo thleng tawh rêng em ni ?
Chhanna : Thleng tawh e. Hei hi chhût chian a ngai reng a
ni. Isuan amah duh loa hnâwltute chu a ân khum lai khân, “Zawlneiho thattute fa
in ni tih in inhriattîr a ni. In pute tehkhâwng chu tikhat nghal mai rawh u.
Rûlte u, rûl thlahte u, Gehena rorêlna chu engtin nge in pumpelh theih ang,” a
ti a (Matt. 23:31-33).
A hmaa mi tirhte chu a ṭhen
tihlumin Kros-ah an khenbeh tûr thu te, a ṭhen savun hruiin an vuain an
tiduhdah dâwn tih te a sawi lâwk a. Thuthlung Hlui huna mi felho thisen an lo
chhuaha an thah tak zawng zawngte thisen phuba lâkna chu chhuan dang lo chhuak
leh tûrte ni loin, Isuan, “tun lai chhuan,” a tih takte hnênah khân a lo thlen
tûr thu a sawi lâwk a ni (Matt. 23:34-36; Luka 11:47-51). Chuti chuan Jerusalem
khawpui pawh a veiin, “zawlneiho thattu,” ti hialin a sawi a, phuba lâkna
râpthlâk tak chu he khawpui chungah ngei hian a thleng dâwn tih a sawi a ni
(Matt. 23:37-39;Lika 13:34-35). Isua thu sawi chuan, “Chûng zawng zawng chu a
thlen kim hma loh chuan tûn lai chhuante hi an ral lo ang,” a ti miau si a
(Matt. 24:34; Marka 13:30; Luka 21:32). “Sipaite’n Jerusalem khua an hual in
hmuh hunah, a boral dâwn tih hria ang che u,” a ti (Luka 21:20). He an khawpui
Jerusalem hi tihchhiata awmin Pathian thinurna chu amah Isua hun laia chhuan awmte
ngei khân an tuar dâwn tih Isuan a hre chiang si a, chu khawpui tuar tûr chu a
ngaihtuahin a lainat êm êm a, a ṭah chhan ta hial a, “Aw, nang lul hian tûn
chhûng hian thlamuanna tûr thu hi lo hre teh hrâm la! Nimahsela tûnah zawng i
hmuh lohna’n a inthup tawh si a. I râlte’n i vêlin lei kulh an siam ang a, an
hual ang chia, i vêlin chhuah theih lohin an awm chhan ang chia, i chhûnga i
fanaute, nangmah nên leiah an paih vak ang che; i chhûnga lung intiang rêng
rêng an zuah lo ang; an fan lai che i hre dâwn si lo, chuti ang nite chu i
chungah a lo la thleng ang,” tiin (Luka 19:42-44). A zirtîrte hnênah chuan,
“Chûng ni chu phuba lâk ni a ni e,” tiin a hrilh a (Luka 21:22).
Jerusalem mipuite tawrh tûr chu a ngaihtuah a, a khawngaihin
a lainat ngang a ni ang, “Aw Jerusalem, Jerusalem! zawlneiho thattu, i hmaa an
rawn tirhte lunga lo dêng hlumtu, arpuiin a note a thla hnuaia a awp khâwm
angin i fate vawi engzât nge awm khâwm ka tum kha! Nimahsela i duh si lo.... Ka
hrilh a che a, Lalpa hminga lo kal chu fakin awm rawh se,’ in tih hma loh
chuan tûn achinah mi hmu leh dâwn tawh lo a nih hi,” a ti ngawih ngawih mai a
ni (Matt. 23:37-39; Luka 13:34-35). Abela, a û Kaina’n a thah tâk (Gen. 4:8)
thisen aṭangin Isua leh a zirtîrte an thah thisen phuba thlênga lâk tûr a ni
tlat a ni (Matt. 23:34-36; Luka 11:51). “He chite (Juda hnamte) chungah hian
thinurna a thlen dâwn avângin,” tih a ni (Luka 21:23). Chu ni chu A.D 70-ah
khân a lo thleng ta a ni. Chu thinurna leh phuba lâkna chu Israel (Judai) ram
tân khawvêl tâwpna chu a ni.
27. Zawhna : Chuti
lo ni ta sela, khawvêl chu ring lo mite hremna tûr chuan mei leh kâta hremna
awm tûr angin a sawi si a?
Chhanna : Ni e, a dik a ni. Amah Isua ngeiin, “Khawvêlah mei thlâk thla tûra
lo kal ka ni; ‘tûnah pawh kâng tawh pang sela ka va ti êm!” a ti (Luka 12:49).
Mei hi hriat chian a ngai a; Bible chuan, “Lalpa in Pathian chu kan ral hmang
mei, thîkthu chhe tak Pathian a ni si a,” a ti a (Deut. 4:24; Heb. 12:29). Chi
hnihin mei hi sawi theih a ni a; pakhatah chuan mi sualte tihboralna mei a ni
a, chu chuan Pathian thinurna a entîr a. “Kan Pathian hi mi kan ral hmang mei a
ni si a,” a tih ang hian (Heb. 12:29). Pakhat lehah chuan sual thenfaina/ tihthianghlimna
(tûn lai ṭawngah chuan pianthartîrna ang) a ni. Pentikost nia Jerusalem khuaa
Marka nu Mari pindan chhûnga zirtîrte awm khâwmnaah Thlarau Thianghlim chu mei
angin a insem darh a, an chungah a fu ṭheuh a. Chu chuan an sual a tlêngfai a
ni. Kha Thlarau Thianghlim lo thleng kha Isua thlarau chu a ni (Tirh. 2: 4).
Tin, zâwlnei Isaia pawh mi bawlhhlawh niin a inhria a,a kâah meilingin an dep
a(Isaia 6:6-7).
28. Zawhna : Chuti
ni sela, mi hausa leh Lazara thu kha i hria ang a; an thi ve ve a, Lazara chu
Abrahama âng chhûngah nuam takin a awm a, mi hausa kha chu Mitthi khuaah khân
mei alh zîngah na tak tuarin a awm tih kha a ni bawk si a, hriat thiam a va har
ve?
Chhanna : Mi
hausa leh Lazara kha tehkhin thu a ni tih a hmasain lo hre phawt ila. Tûn lai
Mizo Kristian tam berte pawh hian Pathian ring lo mi thlaraute chu tûn apang
hian meidîlah chatuana kâng tûrin an ngaiin an suangtuah tlat a ni. Mahse Bible
zirtîr dân chu a ni lo.


text:
Monday, November 15, 2010
Vulmawi Award-ah chuan Lunglei versus Aizawl an ti em ni?
Tunlai chhanah Zo entertainment khawvela award chi hrang hrang siam thin te chuan ngaihhlut an hlawh tawk tawh lova, eng award mah hi Zoram mipui hian kan ngaihven tawh lem lo. Mahse, Lunglei atanga rawn zi chhuak Vulmawi Award hi Mizoram pum a nih tawh dawn avangin, an huang zauhna lamah engnge Vulmawi Award ni a tihte pawh hi kan hre deuh fur tawh ang. He Award-a category hrang hrang an siama thlan theih, SMS hmanga vote thlak theih a ni tih puanzar atang chiahin, Aizawl khawpui lamah pawh SMS hmangin - Chumi no. ah chuan heihi lo vote ve rawh, kan thiante an nia lo Vote ve hram rawh tih te thlengin SMS a vakvel a, heta tang ringawt pawh hian Vulmawi Award tih chu kan hre deuh fur tih pawh a hriat thawkhatah ngai ta ila.
Chutihrual erawh chuan, he Vulmawi Award hi internet lamah pawh pho chhuah a ni fo a. Thenkhatin an lawm viau laiin, category siam danah leh award dawng thei nominee thlengin sawiselna pawh a awm awl chuang lova. Chu'ng sawiselna tam tak chu 'Aizawl lam tan chance a vang' tihte, 'Lunglei lamin an hui deuh vek ang' tihte a ri nawk mai. Award dawng thei tur hming an tlar zingah pawh hming hriat dik hleih theih loh thlengin a awm a, internet lamah pawh ziak dik tura an tih hnu fe pawhin, hei erawh Top Three (3) an tarchhuah thlenga tih dikna la chhuah loh te pawh a awm nawk ania.
Internet lama Vulmawi Award an tarchhuah thinah hian sawiselna lian tak pakhat chu a awmang ve fu roh a. Category hrang hrangah hian Lunglei lam mi an awm lohna hi a vang pharh mai a, heihi a ri a ring hle. Lunglei lam chhuak Award a nih avangin Lunglei lam zaithiamte induhsakbikna a awm chu a rinawm hauh lo nain, khati zawnga kuai her duh tan chuan a awm ve veng vawng tho mai. Mahse, han ngaihtuah chet chet hian, tunlai zaithiam chhuak thar leh awm mekte zinga, la che peih leh che na, boruak lian tham la siam thei te chu Leitlangpui atanga chhuak hi an ni fur mai. Aizawl lam hi an reh deuh duk a ni chauh zawk em?
A enga pawh chu nise, he award hi December ni 3 zanah, Saikuti Hall, Lungleiah sem theih tura ruahmanna siam a ni a. Vulmawi Award an sem hmain, lo ching phar ve reng reng ila, top 3 chinte chu :
BEST NEW ARTIST ARTIST (Gospel)
1. C.Lalmuanpuii
2. CR.Laldingliani (Ka Tling si lo)
3. Freddy Lalremruata
Top 3 china an inthlitfim hnuah chuan hmeichhe pahnih leh mipa pakhat an awm tih kan hmu e. Hmeichhe pahnih zinga pakhat zawk CR Laldingliani hi chu Aizawl lam pawhin a music video thlir theihin a awm a, 'Ka Tling Si Lo' tih hla chu a single a ni. A pakhat zawk C. Lalmuanpuii erawh Lunglei lamah mi hriat hlawh chho mek a ni a. Leitlangpui lama a invawrhchhuah mek laiin, Zawlkhawpui lamin an la hmu mang lo a tih theih ang.
He Category-a a mipa awmchhun Freddy Lalremruata pawh hi Zawlkhawpuiah chuan hriat hlawh chho mek a ni nain, a nawlpui chuan kan la hmelhriat lem lo a ang. An ‘new’ leh lutuk pawh a ni mai thei e. An single theuh hi Vulmawi Award Organising committee lam pawhin tarlang se, tute nge an nih a, engang mi nge an nih tih hi hriat a awlsam zawk ngei ang.
BEST FEMALE ARTIST (Gospel)
1. Bethsy Lalrinsangi
2. Pensy B.Lalthangliani
3. Zoramchhani
Bethsy, Pensy leh RC-i te pathum inelna turah hian thlan tur bik hriatthiam a har duh ngawt ang. Chutihrual erawh chuan, an pathum zingah rau rau Bethsy hi internet lama a hla download hlawh ber nia sawi a ni. Zoramchhani leh Pensy pawh hi an duai bik lo.
BEST MALE ARTIST (Gospel)
1. Joseph Zaihmingthanga
2. TBC.Zaithanpuia
3. Vanlalsailova
Best Male Artist huangah hian PBK-a lang lo hi a mak ve angreng. Joseph Zaihmingthanga leh Vanlalsailovate pahnih hi tunhnaia zai chhuak tawh mang lo hi an ni. Anni pahnih hi team zuia rawngbawlna lama inhmang leh Speaker nihna chelh thei an ni. Anni pahnih karah hian TBC-a a rawn lang nawlh a, a mak hran lo. He huangah hian TBC-a leh PBK-a bakah Michael VL Rema te intlansiak ta zawk se, a inhmeh fu zawk mai thei, Joseph-a leh Sailova te lan ai chuan. PBK-a hi tunlai demand channel-a zai ngun ber pawl a ni pha hial lo maw?
BEST MALE ARTIST (Lengzem/Lenglawng)
1. C.Sanga
2. H.Lalhakima
3. Lungmuana
Album an siam vek tawh, an album siam tawh zingah H. Lalthakima hian a hralh hnem ber a rinawm. C. Sanga pawh hi demand channel lamah pawh a zai hnem malh malh hle a. A music video siam tawhte chu thlan hlawh ber pawl hi a ni deuh fur. Incarnation vocalist hlui Lungmuana pawh hi zaithiam lo tih tur chu a ni hauh lo. Hman deuh khan a solo album kha a tichhuak a. Mahse, kha album zet chu a reh deuh duk bik niin a hriat. He huanga khan ber tur chu H. Lalthakima a nih mai hmel e. H. Lalthakima chungah rinna lo nghat phawt mai teh ang.
BEST FEMALE ARTIST (Lengzem/Lenglawng)
1. F. Laldinmawii
2. Lalropuii Pachuau
3. Mami Varte
Leitlangpui zaithiam pahnih inkarah Mami Varte a lang ve nawlh mai. F. Laldinmawii leh Lalropuii Pachuau te hi an el tawk tak tura ngai ila, kan tihsual a rinawm hauh lo. Mami Varte hi chuan tunhnaiah 'Hmangaihna Vanduai' tih music video a siam khan thlan a rawn hlawh zawk a, tunah erawh a boruak a dai deuh duk leh tawh. Chutih laiin, F. Laldinmawii music video 'A Mak Ka Ti Mang E' tih hi chu a rawn khum zo lo a ni ber mai awm e. Tunlaiah na na na chuan.
Lalropuii Pachuau album '2009' pawh kha hralh tla tak a ni. Tunhnaiah music video tihchhuah a la nei lo nain, Krismas hla sain music video a siam dawn niin a lang.
He category-ah hi chuan Mami Varte dahthain, RP-i leh Dindini te inel tir ta ila - F. Laldinmawii hian award hi a lak zawk a rinawm.
BEST ALBUM (Lengzem/Lenglawng/Gospel)
1. Nang Nen
2. Nunhlui hla tha te
3. 2009 Lalropuii
'Nang Nen' tih hi F. Laldinmawii album tihchhuah hnuhnung ber leh a atana hmasa ber a ni. He album-ah hian a hla 'hit' leh a rawn lar chhuahna 'Lung A Leng Em Mai' tih kha telh ta se, tlemin tun aia a hralh tlak zawk ngei a rinawm a. He album pawh hi hralh tla lo zawk zawk a ni bik lova, chutih laiin Lalropuii Pachuau album, nikum kum tawp dawna Lunglei Saikuti Hall-ah a tihchhuah '2009' erawh a pha miah lo mai thei. Aizawl-ah thawm dim deuhin Dindini hian a tlangzarh thut a, kha khan a vaw chhia pawh a ni thei? Nunhlui Hla Thate tih pawh hi, ngaihnep chi a nih a rinawm loh.
BEST BEAT GROUP
1. Celevain
2. The Apples
3. The Chosen
Best Beat Group hi a mak angreng hle. Hetah hi chuan Lunglei lam vawrh-chhuah hrim hrim duhna thinlung hi an pu em maw a tih theih, Celevain an lo lan ve nawlh avangin!? Hei tak hi internet lamah pawh sawiselna a nasa a, Vulmawi award hi a vul tur angin a vul lo phahna tur tak ni pawhin an sawi.
He huangah hian engvangin nge Boomarang, Freddy's Nightmare tih bawr vel an lan lohna chhan ni ta ang le? Hmeichhe awmkhawmna band pahnih The Apples leh The Chosen te an rawn lang nawlh bawk a. Best Beat group huanga tih tur atan chuan music video - The Apples-in pahnih emaw chauh an siam bakah The Chosen chuan 'Broken Wings' music video chiah an la siam ve thung. Best Beat Group huanga khung tur atan chuan, hmeichhia an nih vang pawh ni chuang lovin, an hmalakna a la zim hret chauh ang.
Boomarang leh Freddy's Nightmare bakah DrLUKE te an chet dan han thlir hi chuan he huang hi sawisel hlawh ber pawl a ni mai awm e. Chuta karah music video pakhat - 'Run Away' chiah siam a, Aizawl lama la che chhuak lo leh boruak reh tak Lunglei lam band an rawn thehchhuak ve hi a mak hliah hliah a ni!
BEST CHOIR
1. Bawngkawn Pastor Bial
2. BCM Choir 2008-2010
3. Synod Choir
Thlan awm tak tak vek an ni. Nikum leh kumin kumtir lamahte chuan Synod Choir zai hi kan hre ngun viau a. 'Pathian Hmel' tih an album pawh hralh tla pawl chu a ni ve hrim hrim. An boruak pawh tun thlengin a la nung reng a tih theih hial ang chu. Hetih lai hian Bawngkawn Pastor Bial Zaipawl leh BCM Choir pawh hi hmaih phal chi an nih a rinawm loh.
Demand channel lamah pawh he zaipawl hming lang pathumte hi thlan hlawh vek an ni. Bawngkawn Pastor Bial Zaipawl hian award hi an lak mai ka ring.
BEST MUSIC VIDEO
1. A thlawn mai maw
2. Broken Wings
3. Khawnge i awm?
A Thlawn Mai Maw tih leh Khawnge I Awm tih hi Leitlang Picture siam ve ve an ni. Broken Wings erawh hi chu dinagrafix siam a ni ve thung. In el tur awm tak an in el pawh ti ila a sual lem lovang. Mahse, thil pakhat in perhsan a awm thei, chu chu Best music video award dawngtu hian best music video maker hi a dawn loh chuan a inkhingbai lo duh ngawt ang! Hetah hi chuan 'Broken Wings' hian award a dawng mai law'ng maw?
BEST MUSIC VIDEO MAKER
1. DinaGraphix
2. Leitlang Picture
3. Siama Video Production
Hei pawh hian sawisel a hlawh. DinaGraphix hi khawvel khawi hmunah mah a awm a rinawm loh! Internet lamah pawh vawi engemaw zat, mi chi hrang hrangin an sawisel tawh a. Mahse, chuti chung chuan vawikhatmah tih dik sak a la ni lo. He category-ah hian DinaGraphix hnenah hlan lo ngai ta se, tunge dawng ta ang le? dinagrafix nei tupa tan hi chuan a tha nat thlak duh ngawtin a rinawm!
Heng kan sawi bakah hian - Best Song Composer; Sports Person of The Year; Writer of the Year; Best Announcer/News Reader; Best Musician; Best Parliamentarian; Beat Comedian tihte pawh a la awm a. Hengho hi chu kan kal kan hrih ang.
Vulmawi Award Organising Committee bikin SMS Vote tel lova a thlanfel te a la awm cheu a. Chungte chu Best Jockey, Reporter of the Year, Life-time Achievement, Entertainer of the Year tihte an ni nawk mai.
Han en kauh kauh la, Lunglei inkarah Aizawl a awm ve pheuh pheuh chauh an tih pawh chu a pawmawmna lai a awm ve tho, an ti! :D
22 comments:
hehe...hriat ngailoh deuh hlir anni e...a hria in in ziah han chhiar hian kan hre-awm ve leh mai zel...ReplyDelete
Leitlangpui lamah chuan phar-thay dawn ni maw??? Azl lam kal tum an tam em
Kal chu an awm nual ang.. ka ring...ReplyDelete
i blog thim lutuk ah hian torchlight dah tel law law laaaaaaaaaaaReplyDelete
hahaha.... keimahah chuan a thim ltk lo asin le... na ti nge maw ni le....ReplyDelete
Best Beat Group khi chu keipawh in sawi takah chuan a awm lo lek lek lo maw aw ka ti ve mai mai.. “Top 10 Indian Acts to watch out for" the rolling stones in a tih zinga mi Boomarang te hi chu lang ve awm tak chu an ni ka ti ve mai mai..:)ReplyDelete
hihi best grp hi kepek... :)ReplyDelete
- AnonymousNovember 23, 2010 at 7:24 PM
a nih khi maw leReplyDelete
burgerstud2005
- AnonymousNovember 23, 2010 at 7:32 PM
Aizawl leh Lunglei boruak siam tum lo la a nih chu Sir ChdReplyDelete
burgerstud2005
- AnonymousNovember 24, 2010 at 6:27 AM
Writer lam kha i ti tel ve lo va!! A bengvarthlak khawp mai. Ka hma amite sawi ang hian i blog hi khaw engah pawh puk lut ang vang vang kan ni alawm le...he heReplyDelete
- AnonymousNovember 24, 2010 at 7:58 PM
sir chda blog a lut tur chuan torch lite cell 3 ken tel a ngai.ReplyDelete
burgerstud2005
A thim toh lo e.. siam tha toh e... sorry for the thimsss... :PReplyDelete
- AnonymousNovember 29, 2010 at 8:23 PM
thaReplyDelete
This comment has been removed by the author.ReplyDelete
I sawi hi a dik hlawm khawp mai. Thalai huang lam ziak thin i ni bawk a, i sawi thiam, a ngaihnawm. Mahse, Lunglei vs Aizawl lam engmah a lang lo tih kan sawi tel ve duh hram e. Top 3-ah hian ka rin loh tak tak an lang hi kei pawhin mak ka ti, lang awm tak an lang lova, lang lo tura ngaih an lang leh si!ReplyDelete
hehehe... Lunglei vs Aizawl lam engmah a lang lo i ron tih hi min lo hrilhfiah deuh la... :DReplyDelete
I rin loh deuh deuh an lan nawk ang bawkin midang pawhin chutiang chu an hmu deuh fur ang. Chuvangin, lang tur bik deuh hi chu an awm tihna a ni mai lo maw? eh!
Aizawl lam Org. Comtt member i ni a, Aizawl lam atanga in thlang dik lo alawm. Mi tam takin an sawisel ta reng a nih hi. Tin, thlanchhuahte hi a fair tawk a, SMS vote hmu ang 3-te Top 3-ah an lang a, hetah hian Org Comtt-in thlan an nei tawh chuang lova, SMS-a vote hmu sang 3-te an lang ta mai a, hei vang tak hian rin loh tak tak an lang ta reng a nih hi!ReplyDelete
- AnonymousDecember 4, 2010 at 9:38 PM
sir chda te chuan in thlang dik lo a va ang ve...khi vulmawi daily a rawn puan che anih khi maw le:)ReplyDelete
burgerstud2005
Hahaha,.. nia.. min puh let daih a va an hmel ve... Best Beat Group-ah te khian Aizawl lam chuan Boomarang, Freddy's Nightmare DrLUKE tih te an tel a... Celevain an lang ve lau... Mahse, Lunglei lam chuan an rawn thur chhuak a, award pawh an la reng a ni.ReplyDelete
SMS inti, sms-a hmu sang ber pakhat chu 'A la lar lo em mai' an tih avanga award la ta lo kha tunge kha? :D
Chda chu tunge i nih chu ka hre ngai lova, i rawn khaikhin dan hi award sem hnu chuan a dik a mual mual chu a awm hi. Commt member a awm i nih phei chuan lungawi lohna nei, mahni telna han ching phar ta i ang hle mai ka lo ti ve mai mai e. I tih dik chin ka lo chhiar nghauh nghauh.ReplyDelete
In rawn thurchhuahte chauh hi tling tur an ni lem lo tih SMS hmangin mipuiin min hmuhtir a, tam tak tling mahse, vote an hmuh that loh avanga lang ta lo an ni mai a, chutah chuan Lunglei leh Aizawl tih thu a lanna reng reng a awm lo. Top 3 thlannaah a vote tute thu a nih avangin mi vote-ah Org. Comtt. in thu a nei thei tawh lova, top 3-ah pawh an lang ta lo a nih khi. Celevain tlin chhan hi SMS-ah vote an hmu tha tihna a ni mai. Lunglei vs Aizawl tia khaikhin khaikhin hi a fuh lem lo.ReplyDelete
Aizawl lam atanga in rawn thurchhuah engemaw zat hi fuh lo a tam viau reng a ni.
Hahha.. leh ta mai mai thin a... puh tur i zawng ruai em ni?ReplyDelete
SMS vote in dah sang a, a tha e. Mahse, thenkhatah chuan 'SMS vote hmu sang ber a ni mai,' in tih laiin thenkhatah chuan SMS vote hmu sang ber pawh kha............... hehehe
In thuruk hi ka hre ve nual ania, khawngaih takin min sawi chhuah tir lul lo teh ang. Hawh, tha te tein inkawm ang :D
Award re re SMS a innghat deuh tawp chu a hlutna a nep ther ther hle mai....Oscars te Grammy te hi SMS hmanga thlan ni se a hlu awmlo triah triah...tih te mai hi ka lo zep ve :DReplyDelete
vox populi tih vel hi chu reality show ang chi Idol, Icon etc atan hian a tawk chauh lawm mawni zawk le...te ka tia


text:
Tlangval pakhat, a hming Rishang a awm a, a ram leh hnam tana inhman ral raih tum mi a ni. Lehkhathiam leh khawhawi zau a ni bawk a, a huhang pawh a lian hle.
Indopui pahnihna a tawp a, India hmarchhak hnam hrang hrangte chuan an awm zel dan tur an buaipui a, ngaihdan inang lo pawh a tam hle. Naga-ho pawh an bang lo, a thenin India hnuaia awm mai an duh laiin a then erawh chuan independent ram nih an duh thung. Chutianga ngaihdan phira an awm lai chuan Naga mipuite tana zalenna sual turin an tlangval huaisen a lo thawkchhuak a, hriamhrei ta pawh a lek ta hial. Chu pa chu Videsselie a ni.
An tlangval tam takin an zui a, rammuin zalenna an sual ta. Chutih laiin an lehkhathiam chhuanvawr Rishang-a thung chuan India hnuaia awm a duh thung. Chu ngaihdan pahnih insual thu chu BK Bhattachryya-a'n thawnthu-ah a ziak a, "Yaruingam" tiin. A changtupa Rishang-a chu Manipur chief minister hmasa ber Rishang Keishang-a chanchin behchhana ziak (fictionalise) a ni a, ani hi Tangkhul Naga, Manipur lama khawsa a ni. Rammua chhuak Videsselie kha a thih thlenga Naga hnam tana zalenna sualtu AZ Phizo-a lem a ni thung. Chu chu thawnthu chuan 1961-ah khan Sahitya Akademi Award a dawng nghe nghe.
Chu thawnthuah chuan rammua thawkchhuak Videsselie leh a thuihruaite chuan Naga tradition vawnhim tumin an bei a, tunhmaa an pi leh pute nunzia chu tha bera hriain chutiang nun dana nun chhawm zel chu an duh dan a ni.
He thawnthua Kristian leh Kristian lote ngaihdan insual hi a ngaihnawm hle. Naga-ho hi Mizote ang bawka sap missionary-te thuhril hmanga Kristiana inlet an ni a, hei hian an hnam nunah nghawng pawh a nei lian hle a ni. Indopui pahnihna, he thawnthu chheh a nihna hunah hi chuan an hnam zingah Kristian lo an la tam hle a, Kristiante nena an ngaihdan inang lo chuan hnam thil a khawih a ni.
Zalenna chungchang han sawi se, Kristian leh Kristian lo ti zawngin ngaihdan a kal a, an hnam nunphung han sawi se chuti bawk. He thawnthuah pawh hian inhnialna pahnih lian pui pui a awm a, zalenna chungchangah leh Kristianna chungchangah a ni.
Kristianna a lo luh tirhah Mizo zingah pawh Pathian thu awih leh awih lo an inthliar ang khan Naga mipuite pawh hi heti zawng hian an inthliar nasa hle. Khaw thenkhatah chuan Kristiante an chep a, hrehawm pawh an tuar nasa. "Yaruingam" thawnthuah pawh hian hmun inchuh te'n an intibuai a, an hnam kal zel dan tur an buaipui lai hian Kristianna hian an hnam chu hmun hnihah a then phawk a ni.
Chutih laiin retheihna avangin mipui an mangang hle bawk. Indona hmun tih takah mipui nawlpui chu an rethei a, a then phei chu riltamin an kun tak zet a ni. An khua te an bomb chhia a, an hmangaih te'n an thih phah bawk. Sorkar atanga zangnadawmna lo thleng lah chu a beitham nasa mai si, an chan chu chau tak a ni. A then lah chuan chung zangnadawmna te chu an lo hlepru ta lai a!
Japan-in an chhuahsan a, India an lo hnai mek thung. Naga mipuite chuan awm dan tur an hre lo a, an nihna tak, indentity chungchangah an buai a, chutiang boruak karah chuan hnama dinchhuah tumin mahni thiam dan danin an bei ta a ni.
Heng boruak hi a ngaihnawm hle. Mizote tan a ngaihnawm zual awm e, kan thil tawn leh kan hun tawng a niang miau a. Hmarchhaka hnam hrang hrangte hi chutiang vel chu kan ni vek hrim hrim a, vawiin thlengin kan la buai ta niin a lang.
Kan zingah ngaihdan pahnih, insual a awm a - mahni hnam bil chawivawn tumna leh chutiang tul tih lohna. A hnuhnung zawk hi hmarchhak hnam hrang hrangte zingah a chak zawkah a tang hlawm niin a lang a, mahni hnam bil thil chawivawn tumtute chu a awhawm loh zawkah an tang deuh zel ni pawhin a lang.
A awhawm loh zawka tangte thawm a zawi tial tial a, vawiinah phei chuan chutiang thawm hriat tur pawh a awm ta meuh lo. Hmarchhak state hrang hrangte han thlir ila, zirlai pawl te'n an la aupui a, mahse, an thawm chu Liandoa te unau dar chhe mi ang mai, mi te'n an han hnaih deuh chang pawhin rei lo teah an tlanhawsan daih zel.
Naga-ho hi a peih rei pawl tak an ni awm e, vawiin thlengin mipui nawlpui zingah pawh 'Greater Nagaland' tuipui tawk an la awm nual tlat. Mizoramah chuan MNF te'n an aupui thin a, mahse, sorkarna an siam chhungin an theihnghilh daih thung!
Chu thawm chu a reh ta hle a, a reh hi Mizote tan a tha nge tha lo tih thu sawiho ta ila, ngaihdan a inang lo viau ang. Reh se tha ti zawk an tam zawk daih ang tih erawh a rinawm.
Tun hnaiah rin loh takin a thawm hriat tur a rawn awm nawlh mai; MP inthlanin a rawn hringchhuak a nih hi.
Independent candidate, MNF, MPC leh MDF te thlawp, Dr H Lallungmuana chuan inthlan campaign-ah a rawn aupui a, Mizote chu hnam dang thuhnuaia kun tura a phal loh thu leh Zo identity chu hmun sang berah awm se a duh thu a sawi piap piap mai. Mizo Nationalism chu Ganges luiin a chimpil tep nia a hriat thu leh a chimpil mai ang tih a hlauh thu te a sawi nghe nghe.
Mizo identity chungchang a ngaih pawimawh thu sawiin, MP inthlan lo awm tur pawh hi Mizo identity ngai pawimawh bertute leh identity dang ngai pawimawh zawktute inkhinnaah a ngaih thu a sawi a, mipui MP, India Parliament-a Mizo identity pholan tultite chu an lamah an tan ngei a rin thu a sawi bawk.
"Kan rawng hi Parliament-ah zu lantir ve turin mipuite hi i tangho ang u," tih te, "'Heng hi in ti lo a nih chuan India mi-ah min ngai lo a ni ang, a tul chuan kan hel tha leh ang' ti ngam tur kan awm a ngai," tih te, "Kan identity, kan nature hi eng hnam identity mahin a chimpil hi ka remti lo," tih te chu a campaign auhla a ni.
"Nghawng thlengin kan inchiah tawh," tiin vai thuhnuaiah Mizote kan kun ta deuh nia a hriat thu a sawi a, "Kan lu hi chu chiahpil ve kher lo ang u," te pawh a ti.
Zofate chu thuneitu sang ber ni turin a duh a, national party atang chuan chutiang chu a theih a ring lo.
"MP ka nih ve lai khan, Parliament-a ka thusawi hmasak ber chu... ka sawi dan chuan... 'Mizote hian India mi ni turin kum 40 zet kan zir ve tang tang a, kan la thiam lo khawp mai. Chutah chuan tunge dem dawn?' ka ti a, mahse, an record duh ta lo nghe nghe a. Kei chuanin kan chungah hlei an len emaw a nih chuan, Mizo Nationalism a ral dawn emaw a nih chuan 'kan chhuak leh mai nange' kan tih ngam a ngai ka ti. Chu chu kan tih ngam lohna tur a awm lo a, kan chanvo ve reng a ni. Kei pawhin MP ni ta ila ka tih ngam lohna tur ka hre lo," tih te chu a sawi duhzawng a ni a, hetiang thu hi hralh a tla viau ang em tih erawh ngaihtuah tham a awm awm e.
Chutih laiin a khingpui ber, Indian National Congress candidate CL Ruala chuan Dr H Lallungmuana thu leh hla hi a pawm lo hle.
Mizote tan national party a tha a ti a, "Mizoram tana thil sawichhuak tur chuan thawhpui neih tam a ngai," tiin national party a fak.
"Hetah inti regional viau mah ila khulam kan dawr hunah meuh chuan kan regional hlei thei thin lo," tia sawiin, "Mizoram hian MP fel deuh pawh nei ila khulamah thawhpui nei lova mahni tal tala tal tur chuan mi fel tak pawh ni rawh se, awmzia a nei lo," a ti bawk.
"National party hi a thatna hmu tawlh tawlhin ka inhria. A tirah phei chuan Congress pawh hi kawrah hman tum kan ni a. Rambuai laiin Pu Dengthuama'n min rawn sawm a, Congress chu kawra hmana remna leh muanna a awm theihnana hmalak tum kan ni hial zawk," tiin national party a zawm dan a sawi a, "National party zawm lo ila MNF leh sorkar laipui kha kan inbiak tir thei hauh lo mai thei a, inbe tura nawr kha a buaithlak ang," a ti nghe nghe.
Ani hian national party-ah pawh Congress chu tha bika a hriat thu a sawi a, "Congress party hian hnam hnufualte min humhalh a, sakhaw zalenna a siam," tiin a fak. "Congress hi belh tlak a ni," a ti bawk.
Candidate dang pahnihte pawhin regionalism an ngaisang lo a, hnam dang puihnaa Mizoram dinhmun chawisan chu an thupui a ni.
Nationalist Congress Party candidate Lalawmpuia Chhangte chuan: "Central-ah chhantu kan neih a ngai hrim hrim," tiin sorkar laipui level-ah chhantu neih tul a tih thu a sawi.
"Thawh veleh vai tootbrush siam i hmang a... vaibuh i ei bawk a..." tiin helai atanga vai lo ngaihsan loh viau chu dik a tih loh thu a sawi bawk.
Independent candidate, Israel National Front president Dr Rualpawla phei chuan India chakna mai ni lo, Israel chakna hmanga Mizoram tihhmasawn a rilruk a, "He hnam dinchhuah theih nan hian central sum ringawt a tawk lo," tiin Israel-te thiamna leh hausakna Mizorama huiluh a tum thu a sawi a ni.
Ani hian 2005-ah khan Israel te'n Mizote chu an chipui, an unauteah an pawm tawh niin a sawi nghe nghe.
Mipuia a tlak nat leh tlak nat loh chu thuhran ni se, tun tum MP thlannaah hian Mizo Nationalism leh hnam dang chungchang chu candidate-te thu inchuh ber leh an inbeihna ber chu a ni reng reng e.
Rishang-a te leh Videsselie-a te hi hmarchhakah hian an la inbeih deuh reng chu a nih hi. An thawm erawh a zawi sawt hle.


text:
Dawr pakhat ka thlen dawn laichuan a nghaktu nuin mipa naupang hnena, "A pawi ka ti hle mai, i pawisa hian he naute lem leina hi a daih lo tlat mai," tih paha pawisa a pe kir lai chu ka va hmu a. Chu naupang te lah chuan pitar hnenah chuan a ngaihna hriat loh hmel takin, "A-pi, ka pawisa hian a daih lo tak tak maw?" a la ti hehaw mai a. Mak a tih hmel ang reng hle a.
Chu pitar chuan tih vak ngaihna a hre lo tih a hmelah a lang a, awki san chuang loin, "Bawiha, i pawisa neih hian he naute lem leina hi a daih lo alawm, i hriat vek kha," tiin a chhang leh a. Lo kal sawn lo tur leh minute 5 chhung lo nghak tura a hrilh hnu chuan naupang chu a kalsan ta a.
Chu mipa naupang chuan naute lem chu a keng, a dinna ngaiah chuan ngawi rengin a ding a. A bulah chuan ka va kal a, chu naute lem chu tunge pek a tum tih ka zawt a. "He naute lem hi ka nau (farnu)in a duh ber a ni a, Krismas dawnah Mas-putarin a pek ngei a ring a."
Kei chuan, "Chuti chu i leisak a ngaih dawn loh chu, nakinah Mas-putar chuan a pe mai dawn alawm," tiin ka chhang a. Chu thu ka han sawi chuan a hmel lan dan chu a danglam nghal a, ngui takin a kun ta lap mai a.
"Chutiang a ni lo, tuna a awmnaah hi chuan Mas-putar in a pe thei dawn lo alawm. A-nu hnenah ka thawn ang a, chuan ka nau hnena a kal hunah a pe mai ang."
A thu sawi laia a mitmengah chuan a lungngaih hmel hle hian ka hria a. A sawi zawm leh a. "Ka nau chu Pathian hnenah a awm tawh a. A-pa sawi danin rei lo teah a-nu pawh Pathian hnenah a kal ve dawn a, chuvang chuan he naute lem hi lei thuai thuai a ka nau chu thawn ka duh a."
Chu naupang thusawi chuan ka thin a thawng dawt mai a. Chiang kel kawla min en chung chuan, "A-pa hnenah chuan a-nu chu lo la kaltir rih lo turin ka ti a. Tunah pawh hian min la nghak reng ang, dawr atanga ka let leh thleng min lo nghahtir turin ka ti a," a tih zawm a.
Chutah a ipte atang chuan thlalak hi a phawrh a. Ama thlalak, hlim hmel taka a nui lai thla hi a lo ni a. A tawng zui leh melh melh a.
"Ka nau chuan min theihnghilh lohna turin ka thlalak hi a-nu chu thawn ka tum bawk a."
"A-nu chu ka ngai thei si a, min kalsan lo se ka duh lutuk a. Mahse, a-pa'n ka nau awmpui turin a kal dawn tih min hrilh a."
A naute lem ken lai chu a han en leh vawng vawng a, engemaw tak a ngaihtuah tih hriat takin a mitmeng chu a ngui zual sawt nghe nghe a. A rukin ka pawisa purse chu ka dap nghal a, mipa naupang hnenah chuan, "Khawimaw i pawisa kha ilo chhiar nawn leh teh ang, naute lem man chu a lo daih reng maithei asin?" ka ti a. A pawisa min pek pah chuan,"Aw le. A leina daih pawisa neih ka va'n duh e," a ti vawng vawng a.
A hmuh loh tura, a ruka a pawisa kara ka pawisa ka dah hnu chuan ka chhiarpui ta a. Naute lem man daih bakah a chuang a awm tih a han hmuh chuan a hlim hle a.
"Lalpa, ka mamawh zat pawisa min pek avangin ka lawm e!" tiin a chiau ta hlut mai a. Ka lam chu a rawn hawi leh a. "Nizan ka mut dawnah ka tawngtai a. He naute lem hi ka nauin a awt si a, a-nu'n min kensak theihna turin Pathian hnenah a leina ka dil a. Ka tawngtaina a chhang a nih hi!"
A hlimzia chu a hmelah chuan a hmuh theih a. A sawi zawm zel a.
"A-nu ta tur Rose par var leina ka dil tel lek lek a, mahse Pathian hnena pawisa dil teuh chu ka ngam leh lo a. Mahse, en rawh! Hei naute lem leh rose var leina daih min pe tho a nih hi."
"A-nu hian rose par var chi hi a duh thei lutuk a."
Chumi hnu rei vak loah chuan dawr nghaktu pitar chu a lo kir leh a, kei pawh chu thil lei turin ka kalsawn ve nghal a.
Rilru a helhkam nei reng chung chuan ka duh ang te chu ka lei zo a. Chu mipa naupang chuan ka rilru a luah reng a, thil dang reng ka ngaihtuah thei lo.
Chutah, ni hnih kal ta a chanchinbu pakhat ka chhiar a zu rui chunga truck khalh mi pakhatin nu pakhat leh a fanu naupang te chuanna car a sut thu kha ka hre chhuak zawk a.
Hmeichhe naupang chu ka pawh chhawn loin a thi nghal a, a nu dinhmun pawh chu a tha lo hle a. Nikhaw hre loin a awm reng a, a dam chhuah leh a beiseiawm loh avangin a chhungte pawhin oxygen an pek chu phawi mai tur nge tih an ngaihtuah hial a ni.
Mipa naupang kha chumi te chhungkuaa mi chu a ni thei ang em? Mipa naupang te nena kan intawn atanga ni hnih hnuah chuan chanchinbuah nu pawh chu a thih tak thu ka chhiar leh a.
A vuinaah tel ve turin ka insiam a, rose par var bawr lian tak ka lei bawk a. An phum hma chuan a duh apiang en theih turin a ruang chu an lo dah a. Kuang chhungah an zalh a, a kutin Rose par var leh mipa naupang thlalak a hum a, a pum zawnah chuan naute lem an dah bawk a.
Mittui parawl kuang chunga ka kalsawn lai chuan ka nun hi a inthlak danglam vek ni ta ber hian ka hria. Mipa naupang te in a nu leh a farnu a hmangaihna nasat zia kha chhut thiampui phak rual a ni lo. Mahse, motor khalhtu zurui pakhatin mitkhap kar lekah a hmangaih em emte nunna chu a laksak ta si a.
(The Doll and the Rose tih lehlin a ni a, a ziaktu hriat loh
- Lalthlamuana Ralte)
Monday, December 14, 2009
Naute Lem Leh Rose Par
Dawr pakhat ka thlen dawn laichuan a nghaktu nuin mipa naupang hnena, "A pawi ka ti hle mai, i pawisa hian he naute lem leina hi a daih lo tlat mai," tih paha pawisa a pe kir lai chu ka va hmu a. Chu naupang te lah chuan pitar hnenah chuan a ngaihna hriat loh hmel takin, "A-pi, ka pawisa hian a daih lo tak tak maw?" a la ti hehaw mai a. Mak a tih hmel ang reng hle a.


text:
State Agricultural Management & Extension Training Institute (SAMETI), Mizoram buatsaihin nimin khan Agriculture Conference Hall, Serchhip-ah ni 2 awh tur ‘Commercial Silkworm Rearing and Disease, Pest Management’ tih thupui hmanga training chu neih \an a ni.He training hi District Bawrhsap leh ATMA Serchhip District Governing Board Chairman ni bawk, Dr. Lalrozama, IAS chuan hawngin mithiamten kan tualchhung ngeia min rawn kalchilha, zirtirna min rawn pe thei chu lawmawm a tih thu sawiin, training hi phur thut thila buatsaih mai theih thil a ni lo tih hre chungin chhawr \angkai ngei turin kalkhawmte chu a ngen a, midangte pawh la zirtir chhawng thei tura an thil zir te ngai pawimawh turin a chah bawk. Bawrhsap chuan Agriculture Department leh a kaihhnawih Department dangte hmalakna chu nitina kan mamawh leh kan fairelbel nena inzawm tlat thil a ni tih sawiin, a pawimawhna leh a \ulna kan hriat a, kan hlut zual deuh deuh pawh a \ul a ni, a ti bawk.
District Sericulture Officer, V. Zothansanga kaihhruai he hunah hian RK. Nithanga, Director, SAMETI pawhin SAMETI kalphung a sawifiah a. He Training hi an Campus pawn lama Training an buatsaih \umkhatna a nih thu leh Agriculture leh a kaihhnawih Department dangte hi a hrangin hna thawk \hin mah se, loneitute tana thawk tlang vek an nih thu a sawi a, loneituten hlawk zawka an hnathawh rah an seng chu an duh ber vek a nih thu a sawi bawk.
He Training-ah hian Sericulture Department a thawktute leh Serchhip leh Chhiahtlang-a Silk Pangang khawitu mi \hahnem tak an tel a. Dr. Lalthlamuana, Scientist ‘C’ Central Silkboard, C. Laldinpuii, Deputy Project Director/Faculty, SAMETI leh S. Lalrintluangi, Sericulture Extension Officer Serchhip ten thupui \hen hrang hrangah zirtirna an pe a. Naktuk ah Chhingchhip-a Sericulture Department hmalakna hmun an tlawh leh ang a, Silk Pangang enkawl dante a taka entir chungin an in zirtir leh ang.
Popular News
Tunlai hian PAN CARD hi a lar hle a, a awmzia hria tam tak kan awm laiin a awmzia hre mumal mang lova neih a \ha an tih vanga siamtir ve ta ngawt lah tam tak an awm. A bik takin Taxation Department lam ten dawrkai te tan siam ngei ngei tur tiha thuchhuah an siam tak atang phei hi chuan he thil hi engemaw a awmzia le tih hi kan khawlai ti ti a ni ta fo mai. Chuvang chuan a kalphung leh a awmzia hi theih ang angin hrilhfiah i lo tum dawn teh ang.
MBSE in HSLC Exam result nimin-a a tihchhuah ah Marian H/S Serchhip-a zirlai in pakhatna hauh
Mizoram Board of School Education (MBSE) chuan nimin khan kum 2017 High School Leaving Certificate (HSLC) Exam result tichhuakin Marian High School Serchhhip-a zirlai, Laldintluanga s/o C. Lalengthanga, Serchhip Chhim Veng chu Mizoram pumah pakhatna a ni.
Committee peng din thar
Serchhip Sub-Hqrs. YMA hruaitu thlanna neih a nih hnuah Committee peng hrang hrang din thar an ni leh ta a,
Tun thla tawp lamah Scholarship pekchhuah hman beisei a ni
Nimin khan MZP General Hqrs. hruaitute leh Mizoram Scholarship Board Secretary, JH. Zoremthanga te chuan Mizoram Scholarship Board Office-ah inkawmna neiin Zirlaite Scholarship chungchang sawihona neih a ni.
CADC-ah sawrkar tur chianglo
Chakma Autonomous District Council-ah pawl pahnih BJP leh Congress \angdun leh MNF in Sawrkar an siam theih thu an thlen avangin sawrkar siam tur hi Floor Test hmanga thlan a ngai dawn nia hriat a ni.
VAIHLO LEH NU HRISELNA
Serchhip-ah Crime Review Meeting neih a ni
Nikum aiin kumin ah thubuai ziahluh a pung nasa
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.
Sports Incentive Cash Award sem
Sports Minister, Zodintluanga chuan nimin khan Mizoram infiammi, rampawn leh ram chhunga medal la te hnenah Incentive Cash Award a sem.
CM hovin Mizoram State Biodiversity Board \hukhawm
Mizoram State Biodiversity Board chu nimin khan an Chairman, Chief Minister Lal Thanhawla hovin CM's Cabinet Meeting Room-ah an \hu-khawm.
New Pension Scheme chungchang zirhona Aizawl-ah neih a ni.
Mizoram sorkar-a Finance Department leh NSDL e-Governance Infrastructure Limited, Mumbai \angkawpin an buatsaih, nikhat awh New Pension Scheme chungchang zirhona “Workshop on New Pension Scheme” chu Tourist Lodge, Chaltlang-ah neih a ni.


text:
Eng hunah pawh ka suangtuahnaah hian nih ka duh leh eng mihring nge nih ka duh a, eng player nge nih ka duh a, enge nih ka tum hi ka ngaihtuah thin. Ka duh tihhlawhtlin a nih theihnan ka rilruah duhna taktak neiin ka thawk thin. Ka kalna tur leh ka nih tum ka hre chiang a, chumi ka thlen theihna tur chuan ka theihtawp ka chhuah thin. Ka tum ram ka thlen hnuah confidence ka nei chho tial tial a, ka tan chuan rilru lam thil vek a ni. Engmah hi ka ziak thla ve ngai lova, a dawt leh atan ka in pumpek tawp mai a ni.
Tute mah hi engthil pawh zawh hreh ka nei lo. Engvangin nge ka hlauh ang? Ka rilruah chuan : Min pui rawh; kawng min kawhhmuh rawh tih a ni mai.
He ngaihdan hi ka thiltihnaa piangah ka hmang mai a. Doctor nih tum tan pawh he ngaihdan hi a danglamna ka hre lo. Hmalam panna rahbi hi puzzle ang deuh a nia. A vaia a kalkhawm hnuah a chiang chauh thin. A kalkhawm kim a nih chuan i tum ram i thleng tihna a ni a. A kim lo a nih pawhin beidawng chuang suh.
Hlawhchham Hlausuh
Hlawhchham hi ka hlau ngai lo, a chhan chu hlawhchhamna lam i ngaihtuah a nih chuan result chhe tak hlir i hmu ang. Eng dinhmunah pawh tla ila, ka hlawhtling dawn tiin ka inngaihtuah thin a, hlawhchham ka ngaihtuah ngai lo.
Mi tam tak chu hlawhchham an hlauh luat vangin an khur mai thin. Hmel lan dan mawi lo an awm te leh hlawhchham avanga zahna tawn an hreh ngawih ngawih thin. Ka ngaihtuah a, he hringnuna ka hlawhtling dawn a nih chuan ka khauh a ngai tih ka hria. Ka chhuak ang a, ka duh ang nei thei turin hma ka lak a ngai a ni. A chhe zawnga thil thlir mi i nih chuan hringnunah hian i hlawhtling thei dawnin ka hre lo.
Hlauhna hi mi tam tak tan chuan harsatna a ni a, keimahah erawh illusion mai a ni. Hlauhna hrim hrim hi illusion-ah ka ngai. I kawngah tu emaw harsatna siamsak thei che leh hlawhchhamna i nei dawn niin i hria a, a nihna takah chuan engmah i hmaah nangmah dal theitu che a awm lo. Duhthlanna leh thil tha leh hlawhtlinna bak a awm lo.
Ka theihtawp ka chhuaha ka hlawhtling lo a nih pawhin ka ngaihtuah let leh ang a, hlawhtlinna nei thei turin ka bei ngam thlawt lo a ni ka ti dawn tlat lo. Ka hlawhchham satliah ni ve maiah ka ngai ang a, ka tha tawklo deuh hlekah ka inngai mai ang. Chu chu thil sual leh thil chhia pawh a ni lova, a dik lohna pawh a awm hek lo, hlauh tur pawh a awm lo. Hlawhchhamna hian a dawt lehah hlawhtling turin min tur nasat phah zawk.
Ka thu rawn chu, "A tha zawngin thil thlir la, hlawhchhamna chu hlawhtlinna thlen thei tura chaknaah ngai rawh" A chang chuan hlawhchhamna hian i tum ram thlen theihna a tihnai zawk a ni. He khawvela thil hmuhchhuah ropui ber berte hian a chhanna an hmuh hmain hlawhchhamna in a deng dawt dawt hlawm phawt asin.
Hlauhna hi a chang chuan ngaihtuah tawk loh vang leh inrintawklohna avangin a lo kal thin. I thil tih kha dik leh tha nia i ngaih chuan hahdam takin ti mawlh mawlh mai rawh. A hnua lokal tur ngaihtuah lo la, a chhan chu engmah hi i thunun thei tak tak chuang lo.
Business presentation i neih reng rengin thil pawimawh zawng zawng i ti vek ang a, i lantir vek ang. Mahse, a bakah chuan thu neihna i nei tawh lo. I clients ten an duh leh duh lohah a innghat tawh a. I tih tur zawng i ti tawh a, i hlauhthawn a ngai tawh lo.
Hlawhchhamna hi ka pawm. Tu te pawh hian hlawhchhamna an nei vek. I theih tawp i chhuaha i thinlung leh tih takzet a 110% i pek chuan a tawk em em a ni. Thinlung leh tih takzeta i thawk tak tak a nih chuan a chhanna a lokal em em ang. Thil engpawh mai hi khingbai takin ka ti thiam lo. Hei vang tak hian basketball practice kan neih pawhin game tak tak angin ka ngai zel a ni. Practice hunah inkhek khalin game kan neih hunah ka theihtawp chhuahin ti mahila a sawt lo. Practice a kan tih theihloh hi a takah a tihtheihloh.
Mahse, chu chu mi tam tak te tih dan a ni tlat a ni. Chuvang tak chuan an hlawhchham thin bawk reng a. A landan chuan a tha ber ni tur angin an ti a, thil dik an sawi a, a tihdan phung pangngai zawng zawng an ti vek a. Mahse, an zawn tak zawk chu chhanna ni lovin ni thei se tih mai a ni.
Overcome Obstacles
Sumdawnnaah chuan i hmuin i tawng fo ang. Thil reng rengah hian sawi duh chiah ila tute pawh hian thiamthu sawi tur a maktaduai tel kan nei theuh ang : "Dinhmun inang min pe se chuan a dang deuh tur", "Kan Boss in min duhsak che chuan, ka tihlawhtling thei tur" tih te. Mahse, heng zawng zawng hi insawithiamna mai a ni.
Chumi kan sawi avang chuan harsatna kan sawi nep tihna a ni hauh lo. Hlawhtlin i duh chuan i kal kawngah harsatna nangmah lo dangtu a awm ngei ang. Mahse, hatsatna chuan a dang tur che a ni lo. Lawn chhuah dan tur zawng la, pal tlang tum la, thawk bawk rawh.
I ruahman anga i kal a ngai dawn a ni. Mi tam tak chuan anmahni dinhmun aia sanga awm lo tur chein kan duh ang. A chhan chu thil tam takah an hlawhtlin theihloh avangin. Mi tam tak chuan kawng awlsam zawka kal an duh ang. Mi tam tak erawh chuan rinawmna leh dikna kaltlangin hlawhtlinna an nei thin a, tum ram an insiama tihhlawhtlin a nih theihnan theihtawp an chhuah zui thin a ni.
Kan society hian mimal hlawhtlinna hi a ngaihsan a ngai a ni. CEO idea nei tha tak nei ula, mahse, a idea tihlawhtling turin mi nei si lo se enge thleng ang? Thil reng reng hi a nihdan tur anga a awm tawh loh chuan awm zia reng a nei lo. Khawvela thil hralh thei ber ber nei mahla, i thil hralh tura kha a chhiat tlat chuan tumahin an lei lo ang.
Managers te hi coach te ang mai anni a, company that zel theihnan an hnathawkte talent an hman thiam a ngai a, a chhan chu mahni chauh inngaihtuah theih a nih loh vang a ni. Kan society-ah hian mi pawimawh ru tak nih ai chuan superstar nih vek kan tum a. Thil reng reng a hlawhtlin theihna atana thil pawimawh ber zawk hi kan hmaih thin a ni. Talent chuan game-ah chakna a chanpui ngei ang che. Mahse, team work leh finna chuan a champion tir thung ang che u.
Ka hlawhtlinna zawng zawng te hi engtiangin nge hlawhtling tura hma ka lak tih leh a bulthut ka ngaih pawimawh vang a ni. Bul tanna atana thil pawimawh ber ber ka ngaih pawimawh em vang a ni. Hlawhtlin i duh chuan hlawhtlinna kalkawnga thil pawimawh ber ber a bul thut chu i tlan chhiatsan thiang lo. Hei tak hi mi tam tak chuan an ngai pawimawh lova zuankhum an tum thin a ni. Vawi leh khata zuankhum dawr a, paltlang tura zuankan an tum thin a ni. Masterpiece ngawt an buaipui avangin a tehna lam an theihnghilh tawh thin. A tirah chuan harsatna awmlovin i paltlang thei vek ang, mahse, a rei tial tial ang a i buai chho mai dawn a ni. A bul thut i ngaih pawimawh lova, i kal san chiah hunah nangmah, i hnathawh dan, i rilru sukthlek chumai a ni lo i game in a tuar ang a, i lehkhazir a buai ang a, i hnathawh a buai ang a, i tih a piangah buaina i tawk ang.
Insakna a brick an rem chhoh dan hi i hrethiam a nih chuan In sakdan phung i man nghal tawh mai ang. Chutak chuan fing takin hna a thawh tir dawn che a ni. Tia sawi mai chuan a awlsam khawp mai, mahse, a awlsam lo. A bulthut hi i ngaihtuah fo a ngai a, chumi a zira inthlak danglam chho tur chu a ni. A bulthut tak erawh a inthlak danglam ve ngai dawn si lo. Thil tha leh thil thalo tihdan a awm ve ve. A bulthut i hria a nih phawt chuan engkim hi a dik thlup mai ang.
Lead By Example
Example siamin hma ka hruai thin. Tute pawh hi tawngkama fuihin hmahruai ka tum ngai lo a chhan chu thu hi chu thil tih lakah chuan engmah lo maiah ka ngai a ni. Thlalak hian thu tam tak a sawiah ka ngai a, chuvang chuan thawhrim leh mahni inthunun ziah hi ka duh a ni. Engvangin nge ka tih loh ang? hruaitu ber a thawhrim loh chuan tu nge thawkrim tehlul ang?
Hruaitu chuan hruaitu a nihna a hlawhchhuak tur a ni. Team best player i nih vang ringawtin leader i ni tihna a ni lo, chutiangin class room-a a thiam thei ber i nih vangin leader i ni tihna a ni lo, a lar ber i nih avangin leader i ni tihna a ni lo. Tumahin leader nihna an pe thei heklo che. I thil tih avang chauhin i vela awmte khan an zah thei che a ni. I thiltih a piangah a rel rim thei ang berin i ti tur a ni a, basketball practice a ni emaw sales meeting a ni emaw, inchhungkaw nunah pawh nise. Nangmah hnaihtu che chuan an hrechiang ber che a nangmah an beisei dan tur che pawh a lang a ni. An mamawh hunah che i awm a ngai a, game khelh a piangin consistent taka i khelh a ngai bawk a, a bik takin hun harsaah a ni zual.
Coaches leh Players te chuan an duh duh an sawi thei a, mahse, an thu sawi chu an performances leh an thawhrimnaah a lan loh chuan engtihnamah a ni lo. Hruaitu chuan chhuanlam a siam thiang lo. I thiltih a piangah quality a awm a ngai a-court chhungah a ni emaw, court pawnah a ni emaw, classroom-ah a a ni emaw, inkhelhna tualzawlah a ni emaw, meeting room-ah a ni emaw, hnathawhna pawn lamah a ni emaw i thiamna chu i hlanchhawng tur a ni a, chu chu khawi hmunah pawh i awmna a piangah a ni tur a ni. Nangmaaha thiltum i neihte pawh dahthat chang a awm a ngai ang, team pumpui tana thil tha zawk tur a nih dawn phawt chuan mahni inphatsan a ngaih chang a a awm a ni. Hruaitu chu hun harsaah pawh tlanchhe ngai lo, hlauhna nei hauh lova midang hruaitu a ni tur a ni.
Ih maw...I rinnaah i chian a ngai a, i thutiamah i din a ngai a ni. Eng In pawh ni se, eng sumdawnna pawh nise, eng thenawm pawh neila tu te pawh hian hmahruaitu hi chu a mamawh a ni.
(I Can't Accept Not trying tih Michael Jordan ziah atanga lakchhawn a ni. Michael Jordan hi Basketball khawvela a lar ber te zinga mi niin Chicage Bulls-ah a khel thin.- Nature)


text:
Thlenhlim chhuikir ila.(Culture shock!)
***Chinese nula, English kawikhat pawh thiamlote nen in kan han luahho phawt kha ania, zaizir leh milem ziaka inbiak kha kan theihtawk ania, tawng inhrepawhlo mah ila, kan va nuiho nasa thin tak! dictionary kan leia, hma kan sawn hret hreta, kar 2/1 aliam chuan soitheih kannei vetan ta.'Nihao'(hello)tih kan han thiama, zing atangin mi zawng zawng kan han'Ni hao'nilenga,anfel hlawmphiana, nikhata vawitam kan Nihao pawhin an nui biklo. Thlaruk alo liam meuh chuan kan chenpui nulate nen fiamthu sawiin kan nui ho tlawrh tlawrh tawha. Pathianthu sawiin kan titi ho thei tan ta.
***Harbina chaw kan ei hmasaber ah ka chopstick kha ka rice eilai ah ka vitbura, sakhaw thilah leh mitthite an zahna entirnan agarbati anchhit hian an vihbur thin avangin chopstick chawa vihbur hi anlo duh ngailova, min han hrilhfiaha, ka ti leh ngai talo.
***Kan thawhpuitur nuin, "inchenna inah hian Bathroom a awm silova, Public shower house ah ka hruai ang che u, chuan nidangah hruai inngai tawh lovang" atia, kanzui ve maia....inbualna room chhung kan han lut chu Evi suit in anlo vei suau suau maia, min shock kher mai. Kan han inbual vea, room hran aawmsilo, kan inbual ho vekmaia, zak em emin kan inbuala, an zakve der mai silova, kan inbualzo pawh towel vengin kan tlan thuai thuaia, anni lah towel in intuam vengai heklo, makti takin min en heu hou hlawma, mi lah chu an hrerei phiana! Kan inah Bathroom nei miau heklo i, thlaruk chhung chu public shower house ah kan kal tlauh tlauh thina, ngaia neih ahar ngeimai. Kaldawn apiangin mi lo awmlo hlauh sela aw..kanti thina, nikhat chu tumah reng reng anlo awmlova, Remi nen kan han inbual lauh lauh chu anuam chuanglo, ani kil lehlamah aawm a, kei akil lehlamah! In kan han luahvea, bathrooma mahni ngata inbualtheih tak vangin lawmthu sawiin ka tawngtai hial ani!
***Thlakhat pawh kanla awm tlinglo tihin, sawrkar chemical plan, Harbin chawmtu luipui kama mi chu apuakdarh chiam a, tur tamtak luia aluanluh avangin khawpui pumpuiin tiamchin awm lovin tui kan nghei ta rup maia, nithum vel thleng kha chu kan hmaite kan la phih phar phara, karkhat hnuah chuan zun pawh ainthlahrunawm tawh hle....zan nithuai thuaise, pawn thimah zung thuai thuai ila, tihkha khaw enchhungin kan hisap ber ani. Ek pawh a chhuak tur anilo, inbual lovin ni 20 vel kan han awm anih kha...avawt bawka, kan fai tho!! Mineral water takngial pawh leitur a awm lova, tuihal pawhin juice/coke vel in angaia, tuihal ahnem mawlh lo. Hun hrehawm tak chu atlingve ani.
***China a lehkhazir turin medical check up neih angaia, thisen tamtawk test atan min laksaka, x-ray leh thil dang dang te kan tih zawh hnuah lehkha sente-ah ka tlingtawk ani tih inziak, seal an chhuthnan ta. Univ ah admission kanti fel a, class kan tan ve ta. Ahmasa ber niin a mik amak kan hriatloh Chinese characterin greenboard ah anlo ziak khatdula, teacher in, copy rawh u, a'n ti zui a, muang em emin, chhezetin chinese character ziah vawikhatna atan kan han ziak ve nuap nuapa, naupang sikul kalhlim kutziak ang mai alo nitih tunhnu hian ahriat, hawrawp nalh leh nalhlo te pawh alo awmve khawpmaia, hnok lutuk chu adang aiin ka ziak lian tlat zela, kabuai ka buai thin. Kan teacher ten saptawng thiamlo mahse engtin tin emaw kan inhrethiam ve mai zela, vawikhat chu kan classmate American hian a pa hnathawh, Lawyer chu asoithiam silo, kan hrebik silo, Lawyer hrilhfiahnan drama kan han chang leh riha, kan teacher pawhin ahrethiam ve maibawk. Nitin Chinese character 300/400 ziahtur homework kan neiziaha, darkham vekin homework kan ziak char char thin, hawrawp chhe lutuk pawh a ziaawm chhove zela, zirlai lah aharve telh telh bawka. Chhuakvak ila, signboard chhiar tum reng rengin kan buai taa, Hmasawnna vek ani.
***In kanluah hrang ve taa, kan tawngthiam leh chhiarthiamin daih heklo, kan risk ve tawp tawp aniber mai. Kan kawngka ah tui/electric/gas line siamthatdawn vangin engemawti chhunga tan antihtawp turthute anlo tar thina, hrethiam heklo i, kan han nghei thut maithina, amanganthlak duh asin aw! Kan insawn hmaa kan hriatsa dawr, hlazawk kha kan va pan tang tang thina, kan inhnuaiah te anlo zuarve renga, chhiarthiamloh manah kan hah reideuh. Tawngthiam kan chhawr hmasaa, chhiarthiam kan chhawr ve tan ta chhiar thiam zawng alo manhla e!
Asei lutuk dawn...tah hian rek bung ang, to be continue.....


text:
Thlasik kan lo thleng leh ta bawk a,taksa in a mamawh leh thlasik lai a ei hlawh ber, ruahsur khawvawt hnuai a hnathawh zawh pawh a kan nghahlel ber thin Soup chi khat siamdan kan han ziak ang e.
Chana hring (Motor chana) soup:
Purunsen pakhat zai sin chu bel ah a sen thap khawp in chuan tur a ni a, Chana hring no khat silfai sa chu thlak leh tur a ni a, Maite pahnih leh a lu zai zin chu thlak leh tur a ni a, chumi hnuah tui bel hmun li a then a hmun thum vel belh tur a ni a, tichuan Chana chu a hmin thleng in chum tur a ni. Chana chu a hmin hnuah Chi leh hmarcha leh purunvar pali rawtdip chu telh leh tur a ni a, tin, Dania chansawn telh anih leh hnuah chhuan so tur a ni a, a so hnuah Soup chu tui tak in ei tawh tur a ni.
Tui ve duh mai mai deuh a nia, han siam ve chhin mah teh in in chhir lovang.
Beteavon Le Kulam!! Tayim!!
Ziaktu : Jimmy Gilad Sharon
Source: Kawl eng Vol-6
Categories: None
Oops, you forgot something.
The words you entered did not match the given text. Please try again.


text:
A hmuna inkhel entu zat an sawi a inang lo nuai a, \henkhatin 85000 niin an sawi a, \henkhat chuan 100000 vel niin an sawi. Ziah dan tlanlawn berah chuan 85000 vel an nih hmel.
Engpawhnise hetiang zat inkhel entu hi Argentina leh Venezuela pawhin an tawng tam bik lo tawp ang. Kan ngaihsan leh en tam English Premier League-ah hian enkhel entu tam ber \um chu mi 83,260-in an en \um kha a ni a, chu chu Manchester United leh Arsenal inkhel a ni.
September ni 2-a Kolkata-a Messi & Co inkhel te inkhel kha India ram mai bakah khawvel hmun dang a\ang pawhin an en nasa hle a, ram dang a\anga he inkhel en tura Kolkata-a zin an tam hle.
FIFA hriatpuia international friendly India-in a thlen hmasak ber Kolkata khawpuiin a thleng hi a inhmeh a, India ram hmun danga football fans te tel miah lo pawhin Kolkata hian heng ram pahnih player-te hi a mikhual tawk tho ang.
Zan dar 7-a inkhelh \an tur kha, chawhma dar 11 velah chuan gate chhunga luh tumin an intlar put tawh a. Venezuela lamin sawi an hlawh ve lo, mipui tam zawkin Argentina an \an em a ni! Messi-a'n ngaihsan a hlawh zual a, a hming inziahna Argentina national team jersey ang, addidas siam chu Kolkata-ah hralh a kal hle a, a khelhna club FC Barcelona jersey Nike show room-ah hralh a kal hle bawk. Kolkata tualchhung kutchhuak Argentina leh FC Barcelona jersey ang pawh hralh a kal hle.
Inkhel entu te'n Argentina jersey ang an ha sup sup a, hmai chei rang an awm a, Argentina colour anga hmai chei ran man chu Rs 100 a ni a, scarf pawh Rs 100 man a ni.
Flag quality \ha deuh chu Rs 150 a ni a, taxi pu te'n Salt Lake stadium-a an passenger-te an hruai thlen nan ni dang zawng aiin rate an ti to deuh vek. Kawngpui dunga thingpui zuar a\anga shoping mall leh show room lian tham leh a te deuhte zingah pawh hlawk lo fa an awm lo ang. Hei hi Messi & co te vanga thil thleng a ni.
Inkhel an \an hmain 'warming up' la tura khelmual chhunga an rawn luhin Messi-a'n ball a khawih apiangin thawm a ring zual a. Venezuela tan away ground-a khelh ai pawhin a la 'away' zawk mah emaw tih mai tur khawp a ni thung. Argentina tan erawh an home ground ang maiin lawm leh hlut an hlawh si.
Kolkata-a Salt Lake stadium kha Messi ngaisangtute inhmuhkhawmna hmun emaw tih tur khawp a ni a, Messi-a'n ball a chan apiangin an au ring zual \hin. Chutiang mipui hmaah chuan Argentina-in 1-0-in Venezuala an hneh.
Zan dar 6.59-ah khan team pahnih player-te'n Salt Lake stadium centre an pan a, dar 7.10-ah inkhel turte hnam hla an sa. Argentina hnam hla sak turah Venezuala hnam hla an sa a, Venezuala hnam hla sak turah Argentina hnam hla an sa thung!
An inkhel ta. Team \ha zawk Argentina-in game an thunun nghal a, an nawr na nghal hle. Mahse, Venezuala lamin an nawr ve changin an hlauhawm thei hle.
Venezuala defender-te an inringtawk hle a, tunlai football khawvela attacker hlauhawm rual, Argentina hmatawngte hmaah an zam lo.
Messi a che \ha a, ball a chang ngunin a bei hmuhnawm thei hle. A \hiante tan \ha deuh deuhin a siam thei reng a, goal-ah a hlauhawm thei hle bawk.
Messi hi mipuiin an ngaisang hle a, ball a chan hlek chuan thawm a ring thei hle. Mahse stadium kha amah ngaisangtutein an khat a ni tih hria ang pawhin a awm lo a, vawi khat corner a pet dawna mipui lam hawia a kut a vai ve zeuh tih lohah chuan mipui a 'khel' lo. Salt Lake studium mipui khan Argentina an \an hle reng reng a, Argentina tan chuan mahni 'home'-a khelh ang mai a ni.
Messi bakah Maria, Higuain, Pastore leh Argentina player dangte pawh an che tha a, Aguero erawhin \um dang a pha lo tiin a sawi theih ang.
Minute 67-naah Messi corner chhuih chu Argentina defender Otamendi chuan a tauh lut a, an coach Alejandro Sabella hnuaia an khelh hmasak berah Argentina hian si khat faiin hnehna an chang ta a ni.
Minute 16-naa Rondon-a \helh leh minute 34-naa Feltscher-a \helhte kha Venezuala tan a uiawm hle.
Venezuela lam khan first half tawp lamah an khel \hat avangin inkhel thawh hnihna lamah chuan lawmtu an ngah ta deuh.
Team pahnih player-te hian khaw lum uap chuar mai an zo lo deuh a, second half-ah pawh rei lo te an chawl nghe nghe.
Ten Sport-a an commentator lar Joe Harrison pawhin he inkhel hi a en a, Dubai a\angin Kolkata hi a pan vang vang. Bhaichung Bhutia pawhin a en a, Kolkata-a football club hrang hrangte'n a huhovin an en deuh vek bawk. Mizo pawh an \hahnem hle a, 300 vel lai an nih a rin thu a hmuna entu Mizo pakhat chuan a sawi.
Inkhelh a zawh hnuaah Messi Mania chu a zual zel a, security lamin harsatna liam tham tawk lo mah se Argentina team-in Mother Teresa din Missionaries of Charity hmun an tlawh \umin, Lionel Messi erawh fimkhur thu hla vangin an kaltir ve ta lo. He hmun hi Argentina's legendary football player Diego Maradona pawhin kum thum kal ta khan a tlawh tawh. An thlenna hotel lamah bawrtu an nei chhunzawm reng a, 'a puan hmawr chauh pawh dek ila' ti ni awm takin, Hyatt Hotel bulah mi za tel an fuankhawm deuh reng.
Messi & co ten India ram an rawn thlawh hian India football-ah rah \ha a chhuah ngei a beiseiawm. Zofate tan pawh a hring a hrana Messi hmu theia kan awm ve kha malsawmna a ni. Messi, kan ngai a che.
Wednesday, September 14, 2011
MESSI, KAN NGAI A CHE
A hmuna inkhel entu zat an sawi a inang lo nuai a, \henkhatin 85000 niin an sawi a, \henkhat chuan 100000 vel niin an sawi. Ziah dan tlanlawn berah chuan 85000 vel an nih hmel.


text:
Ziektu: Prof Lal Dena* Inpui.com patron
If you steal from one author, it’s plagiarism. If you steal from two, it’s research.-Wilson Mizner.
Lam hi art (themthiemna) chi khat a nih. Ke pahni le ban pahni nei seng, a lam thiem le zeih bik rieu an um hlak. Thusep ziek khawm hi art a ni a, mi tinin ziek hlak inla khawm, a ziek thiem bik rieu hi an um hlak. Sap mithiem tak tak hai khawm khu thusep ziek thiem (essayist) an ni vawng nawh. Thusep thiem le ziek thiem hi talent a nih a. Chubaka thusep hi mizie hrietna tha tak a nih bawk. Thuvar pakhat chun hmel hi lungril zawngawlna a nih a lo tih a. Chuong ang bawk chun lekhaziek le thusep ziek khawm hi a ziektu mizie zawngawlna a nih. Chuleiin ei lekhaziekhai hi ei mizie hriet theina, ei hlimthla le darthlalang an nina chen a um leiin ziek fimkhur a tul.
Thusep ziek hi in bawl ang deuh a nina a um. In ei bawl ding chun a hma’n a hlimthla (blueprint) ei lo nei hmasa a tul. In lim ziek thiem engineer le architect dam ei ruoi hlak. Chu lima inthawk chun hmangruo lak dan, a lut zat ding le sum seng zat ding khawm ei lo hriet lawk thei vawng hlak. A lim el baka ei in bawl ding a thungpha (foundation) remthat a ngai bawk; chu chun in det indo le tlo ding an nghat tlat a nih. Thusep ziek khawm chuongang tho chu a nih. Ngairuot lawkna (hypothesis) felfai taka ei lo nei chun, ngairuot lawkna ruongam tlangpui (conceptual framework) tha tak ei zam thei bawk hlak. Chuong ang ei lo thaw diem chun sin a zatve zo ang ei nih .
Tulai chu computer khawvela cheng ei ni ta leiin, ieng thupui khawm ziek inla, computer hmangin khawvela library hmun dang dang hai khawm ei pindan chitea inthawkin ei sir zung zung thei tah a, research thaw le data collection hai khawm harsatna a tam ta nawh. Amiruokchu thu le chanchin ei lakna source hi zieksa ngei a tha. Ei thusep ziek thlawptu dingin mi dang lekhaziek le source ei hmang hlak a. Chu hmang dan chu kawng hni a um. Direct taka mi lekhaziek le tawngkam a ni ang anga ei lak sawng chun, chu chu direct citation a nih. Chu thu laksawng po chu inverted coma (quotation mark “ “) sinsiena sungah ei sie hlak. Entirna’n Sanga lekhaziek ka laksawng chun, quotation mark zo charah (Sanga: 2012:p.12) tia ziek a tha. Amiruokchu, Sanga tawng angiel angana la si lovin, indirect takin a thuphung la siin ka hmang thei a. chu chu indirect citation a nih a. Chu khawm chun a ziektupa le ei lakna source kha ziek lang ngei ngei a tha hlak. Hi hi intelectualtual honesty a nih a, ching ding a nih.
Mi ngai dan haw le hmangsuol (plagiarism) ti hin ieng chen am a huom a? Ka concept, theory le hypothesis-hai thlawptu dinga mi dang hai ngaidan direct-in amani indirect-in amani ka hmang thei a, ka lakna source indik taka ka ziek chun, chu chu ‘mi dang ngaidan haw le hmangsuol’ (plagiarism) a ni nawh. Amiruokchu, mi thil hmusuok thar, ngaidan le theory thar keia hmusuok anga ka ziek ruok chun, chu chu ‘mi dang ngaidan hawtu le hmangsuoltu’ ‘plagiarist’ ka ni tina a nih. Chu chu intellectual dishonesty a ni leiin, pumpel hram hram a tha.
Hi le inzawma ziektuhaiin ei hrietzing ding pawimaw dang pakhat chu ‘Intellectual Property Right’ti hi a nih. Computer hmanga hrietna khawvela inzin zung zung thei ei ni tah a. Mithiemha’n research an thawnaa theory thar le thil thar an hmusuokhai hi Intellectual Property Law (IPL) hmangin an humhal hlak. Chuong an thil hmusuok le sinsienahai chu anni phalna laklawk hmasa lova hmang thei a ni nawh. Hla phuok hai sien, an hlaphuok chu phalna la hmasa lova, ei hmang le ei inlet chun, IPL ei baw siet a nih a, hi dan hmang hin lei an min chawitir thei. Manipur sim thlanga chu chanchin tha mansapui inbangna hmasa ei lo ni leiin, thu le hla tienga ei lo burip hmasa a. Ei kawl vel unau suopuihai tam takin ei Pathien hla tuoltohai hi an twang inletin an hmang nasa ve em em a, lawm a um, inro ding khawm a ni nawh. Amiruokchu, ei hlahai an tawnga an inlet pha, a phuoktu hming indik hi mi ziekpek pei hai sien nuom a um.
Hi thu le inzawm hin hril ding tam tak um sienkhawm ei thu chaih le inzawmna bik chauh zuk thlur bing met lem ei tih. Lekhabu ziektu le thusep ziektu chun tu hril ngai lovin copyright ei nei seng. Lekhabu ei sut lem chun copyright neitu chu ‘author’ (lekhabu ziektu) a ni hlak, Author phalna lovin publisher-in lekhabu insuo theina le sut theina right a nei nawh. Chuleiin lekhabu sut a ni hrim hrim chun copyright neitu ‘author’ ti hi makmawa zieksa ngei ngei a ni hlak. Mi lekhabua an thuziek an phalna la lova ei laksawng chun, IPL hmanga khing thei le lei inchawitir thei ei ni ti hi ziektuhai chun ei hriet zing a tul tak meuh a nih. Ziek lang lova, eini awm thusuok anga ei ziek chun rukru ei ni a, chu chu intellectual thief ei nih. Hmar tawng le English-a ka article ziek thenkhat mi thenkhatin an hmang ka hmuh hlak a, mi acknowledge lo le an reference-a khawm ka hming tarlang lova an um ka hmu chang chu inhawih ka ti naw hle hlak. Mi thu ziek ei hmanga, acknowledge ei thaw hin ei ta dingin kiemna nekin hlawkna a ni lem ti hi hriet zing a tha.
Thusep hrim hrim personal reflection tieng panga inthawka thlira ei ziek chun, ei nuom ang ang ei ziek thei. Ei tawnhriet sirsina ziek a ni lem chun sapzek dang an hnaipui tiemsa rawn a ngai kher nawh. Mani awm thusuok ngei ei ziek pha, originality ei nei le nei naw an lang hlak.
Thusep ziek dan tlangpui thenkhat chauh zuk tarlang ei tih. Pakhatnaa Conceptual analysis: Conceptual analysis chun thil ei hmu dan le ngaidan, an umzie le hmang dan thlur bingnain ei hmang tak. Entirna dingin, muol mi lo liemsan ta Pu L.T.Pudaite chun conceptual analysis hmangin ‘Tlawmngaina’ Mizoram and Look East Policy ti lekhabuah khan a ziek a. Hieng ang method bawk hmang hin ‘Taimakna’ ti le a dang dang khawm ei ziek thei. Pahninaa chun Content analysis hmangin ei ziek thei bawk. Entirna dingin British officer pakhat chun “the hill tribes were most anxious for British rule” ti’n report a pek a. Hi thu hi critical taka chaih a ngai. Mingopa hin hnamchawm mizie a hriet nawh. Mingo rorelna tlangrama sukdet nuomna lungril a nei lien. Hnamchawmhai hi tiena tlanga inthawk mi dang awpde le sirdena hnuoia an um ngai nawh ti khawm hi officer hin a hriet nawh a. Tharum hmang chauhin Mingo rorelna zauh thei a nih ti hi a ring dan a nih. Hnamchawmhai hi mi thuhnuoia um tawk tawk thei nawh a. Chuong chu an ni leiin an hel zing zing hlak. A dang khawm khawm hrilsa ding tam tak a la um. Hieng anga thusep ziek hi content analysis a nih.
Thupui thenkhat historical topic an ni chun thil pali suih ngei ngei ding a um;- primary sources, secondary sources, running records le recollections an nih. Dannaranin primary sources chu thilhlui siekhawmna archive, museum, library le mimal thil lakkhawmna/siekhawmna hmunah hai hmu thei an nih. Hieng source-hai hi research paper le thesis ziekna ding chun rawn lo thei lo an nih. Secondary source ei ti hai chu mi dangin lekhabu, annawleh, thusepa an lo ziek ta hai an nih. Secondary (hmang tah) an ni leiin an hlutna chu a bo chuong nawh. Pathumna chu running records mimalin amani organization-in amani document le an thilsiennahai an siekhawmhai an nih. Chun, a palina recollections chu mani chanchin ziekna (autobiohgraphy), memoirs (thil inchikna) le tawngbaua thu inhlansawng (oral sources)-hai hi an nih. Hienghai po po hmang kawp hin analytical or argumentative papers ei ziek hlak. Thusep tlangpuia chu tienami hril ang deuhin narrative-in ei ziek tlangpui.
Thusep hrim hrim critical analysis thawa, a sir leh vel ena atanbawsuta ziek hin tiemtua mawrna (motivation) a pek tha nuom bik. Lala’n chuongchun a ziek a, Thanga chun chuongchun a hril tia thusep ei ziek chun, chuong ang lekhaziek chu “scissor and paste” an ti a; chu umzie chu “chep thlak le bel khawma lekhaziek” tina a nih. Mania awm thusuok (original thinking) ei nei naw tina a nih a. Chuong ang thusep chun tiemtua mawrna a pek ngai nawh. Entirna dingin khawtlanga thiltlung ei analyse ding chun, hieng indawnahai hi a pawimaw: kha thiltlung kha iem a ni a? Iengtin am kha thil kha a tlung el leh? Iengtiziea kha thil kha khang kher kher khan a tlung el amani leh? Khang naw zawng khawm khan a tlung dan a um naw maw? Hieng anga dilsut taka analytical mind neia thil ei suiha ei ziek pha, tiemtu ta dingin mawrna (motivation) a pek tha nuom bik hlak. Thusep ziek hi ngainuom um a ni baka, tiemtua mawrna le chona a pek a, tiemtu’n thusep dang a ziek nawk thei lem chun, a hlawk em em hlak a nih.
Thusep zieknaah hin tawngkam le thumal hmanghai hi dittui nawk zuol inla. Ziektu tukhawm a famkim ei um nawh. Kei khawm ka thusep zieknaa tawngkam ngainuom um lo ka lo hmang ve zeuh zeuh a. ‘Ka pension pha chun’ ti ka zieknaa tawngkam dit um lo deuh ka hmang a, siemthat thei a nit a si nawh. Ni khat lai khan ‘Ruoi, Ruoi, Ruoithe’ ti article ka zieknaa, “Ei pasiet tawl veih leh, ei nei po po dengkhawm inla khawm, Marwari mi hausa pakhat khawm ei tluk zo dim” tiin ka ziek a. Ka thawn ta si, kan sirna’n van a ur. Hieng ang tawngkam dit um lo le tangkailo hi ka lo hmang ve zeuh zeuh hlak a; ching zawm naw tha hlein ka hriet tah.
Hnam changkang lem hai thaw danin mi lekhabu le thusep thlirletpek le lepsepek dam hi ei hung ching deuh deuh ta a, lawm a um. Entirna’n book-review ei thaw chun, a ziektu concept, hypothesis or conceptual framework iem a ni a? A lekhabu ziekna hin ieng thawdan am (methodology) a hmang a? Ieng sources am a hmang a? A source hmanghai hin a lekhaziek a justify zo am? A chapterization a the fuk am? A lekhabu hin baksamna a nei am? A tlangpui thu’n hrietna kawngah le existing literature-a a ziektu contribution iem a ni a- tihai hi ei thlir dan tlangpui a nih. Iengkhawm ni sien ziektu le review-tuhai hi lungril lien tak putin a thu’n insel ei ta, personal mimal thila ruok chu ei lak ngai ding a ni nawh.
Thuhril le tawngbauhai hi chu ieng anga tha khaw ni hai sien, hun a hung sawt a, hrietzing an ni ta ngai nawh. Thusep zieka um, lekhabua mani magazine-a mani insuoa um ruok hi chu a um sawng an ta leiin, siemthat nawk thei a ni tah nawh. Chuleiin tawngkam le thumal hmang kawngah hin ziektuhai hi fimkhur nawk zuol inla nuom a um. Chun, ei thuziekhai a tlawm tawpa vawisari bek ennawn hlak ei tiu. Earnest Hemmingway chun ‘Farewell to Arms’ ti novel bung tawptak a ziek lai chun vawi sawmli a ziek nawn an ti chu. Eini khawm ei thusep ziekhai vawitam ennawn hnunga pe suok chauh hlak inla nuom a um. A hre bik le thiem bik ka ni naw lai zingin, thahnemngaina leiin hi thusep hi ka hung ziek a nih. Mi lungril suknat thei pal a lo um chun, thawpal lieu lieu a nih.
*About the author: Prof Dena teaches history at Manipur University and has written many book on Manipur and tribal culture.